ކާނާގެ ބާވަތްތަކުގެ ތެރެއިން ތަލްބީނާއަކީ އޭގެ ޙަޤީޤަތް ރަނގަޅަށް ދެނެގަނެވިފައި ނުވާ އަދި ޢިލްމީ ނަޒަރަކުން އެއާއިމެދު އެކަށޭނަ ދިރާސާއެއް ކުރެވިފައިނުވާ ކާނާގެ ބާވަތެކެވެ. މިހެންވާން ދިމާވެފައިވާ ސަބަބެއް ކަމުގައި ބެލެވެނީ ތަލްބީނާއަކީ ކޮންއެއްޗެއް ކަން ބަޔާންކުރައްވައި މާތް ރަސޫލާ މުޙަންމަދު ޞައްލަﷲ ޢަލައިހި ވަސައްލަމް ވާހަކަފުޅު ދައްކަވާފައިވުމުން، އެއީ ހަމައެކަނި ދީނީ އެއްޗެއް ކަމުގައި ބަލައި، ދީނާ ގުޅުންހުރި މައުޟޫޢުތަކުގައި ވާހަކަދެއްކުމަކީ ގިނަ މީހުންނަށް ރުހެވޭ، ނޫންނަމަ ބަލައިގަނެވޭ ކަމަކަށް ނުވާތީ އެވެ. މިޒަމާނުގެ ސައިންސާއި، ބޭސްވެރިކަމުގެ ތެރެއިން ތަލްބީނާގެ ފައިދާތައް ބަޔާންކޮށްދިނުމަށް ވަނީ އެތަކެއް ހުރަސްތައް ކުރިމަތިކުރުވާފަ އެވެ. މީގެ އިތުރުން، މުސްލިމް ސައިންޓިސްޓުންނާ ރިސާޗަރުން ބޮޑަށް މަސައްކަތްކުރެވޭތޯ ބަލާފައިވަނީ ހުޅަނގުގެ މީހުން ޝައުޤުވެރިވާނެ ޢިލްމީ ދާއިރާތަކާއި، މައުޟޫޢުތަކަށް ބަލައިގެންނެވެ. މިހެންކަމުން، ނިއުޓްރިޝަންގެ ތެރެއިން ފާހަގަކޮށްލެވޭ ތަލްބީނާއާއި ގުޅުންހުރި ދިރާސާތަކާމެދު ވަނީ އަޅާނުލެވި ދޫކޮށްލެވިފަ އެވެ.\nމުސްލިމް މުޖުތަމަޢުތަކުގައި އާދައިގެ މަތިން ކައިއުޅޭ ކާނާގެ ބައެއް ބާވަތްތަކާމެދު ލިޔެވި ދިރާސާތަކެއް ކުރެވިފައި ވީކަމުގައި ވިޔަސް، ތަލްބީނާ އާއިމެދު ޢިލްމީ ނަޒަރަކުން ބަލައިލެވިފައި ނުވެ އެވެ. އެކަމަކު ތަލްބީނާ އަކީ މުސްލިމުން ކެއުމަށް ބޭނުންކުރާ ބާވަތްތަކުގެ ތެރެއިން އެންމެ ޢަޖާއިބުވާފަދަ ގިނަ ފައިދާތައް އެކުލެވޭ ބާވަތެވެ. ޙަޤީޤަތް ދެނެގަތުމަށްޓަކައި ތަލްބީނާ އާއި ބެހޭ ދިރާސާތައް ތަހުލީލްކުރާ މަރުކަޒުތަކުގައި ކުރަން ފެންނަނަމަ އެކަންކުރަންވީ އެވެ. އެންމެ ކުޑަމިނުން މުސްލިމުން އޭގެ ވާހަކަދައްކާ އުޅޭތީ ވަކިވަކި ޖަނަވާރުތަކަށް ތަލްބީނާ ކާންދީގެން އެތަކެއްޗަށް އަންނަ ބަދަލުތައް ދެނެގަތުމުގެ ގޮތުން އެކަން ކުރަންވެއްޖެކަމުގައި ދެކެމެވެ.\nއަންދާޒާކުރެވިފައިވާ ގޮތުގައި ތަލްބީނާގައި އެތަކެއް ޖިސްމާނީ އަދި ނަފްސާނީ ބަލިތަކުން އިންސާނާ ދިފާޢުކޮށްދޭ ބާރުތަކެއް ވަނީ ލައްވާފަ އެވެ. މިގޮތުން ލޭމައްޗަށްދިޔުމާއި، ހިތުގެ ބަލިތަކާއި، ކޮލެސްޓްރޯލް މަތިވުމާއި، އޮބީސިޓީ ނުވަތަ އާދަޔާއި ޚިލާފަށް ފަލަވުމާއި، ނާރވަސް ޑިޕްރެޝަން ފަދަ އެތައް ބަލިތަކެއްގެ ފަރުވާއެއް ކަމުގައި ތަލްބީނާ ހިމެނެ އެވެ. ބަޔާންވެދިޔަ ބާވަތުގެ ބަލިތަކުންކުރެ އެއްވެސް ބައްޔަކަށް ފަރުވާއެއްގެ ގޮތުގައި ކާންދޭނެ އެއްޗެއް ކަނޑައަޅައިދިނުމަށް ޑޮކްޓަރެއްގެ ގާތުގައި ބުނެވިއްޖެނަމަ ބުނާނީ އޭނާ ދޭ ބޭހާއެކު އެވެނިމިވެނި އެއްޗެއް ކެއުމަށެވެ. އެކަމަކު ބޭސް ބޭނުންނުކޮށް ހަމައެކަނި ތަލްބީނާ ކައިގެން މި ބުނެވިދިޔަ ބަލިތަކުން ޝިފާ ލިބޭނެކަމުގައި ބުނެފިނަމަ ޑޮކްޓަރު ވެސް ޙައިރާންވާނެ އެވެ. މިބުނެވިދިޔަ ބަލިތަކަށް ޝިފާއެއްގެގޮތުން ކާންދޭނެ ވަކިއެއްޗެއް ކަނޑައެޅުމުގައި ބޭސްވެރިންނަށް އެއްބަސްވެވޭ ވަކި ކާއެއްޗެއް ހޯދިފައި ނުވެ އެވެ. އެހެންވީމާ ބަލިމީހާއަށް ކާންދޭ ކޮންމެ އެއްޗަކާއެކު ވެސް ވަކި ބޭސްތަކެއް ކާންޖެހެ އެވެ. މި ފަހަކަށް އައިސް ހޯދުނުގޮތުގައި، ކިތަންމެ ބަލިތަކަކަށް ޤުދުރަތީ ޝިފާއެއްގެ ގޮތުން ކާންދެވިދާނެ ވަކި ބާވަތެއްގެ ކާނާ އެބަހުރިކަން ޑޮކްޓަރުންނަށް ވަނީ ހޯދިފަ އެވެ. އެފަދަ ބާވަތްތަކުގެ ތެރޭގައި ގޮވާމުގެ ބާވަތެއްކަމުގައިވާ ބާރުލީގެ ފެހިފަތް ވެގެންގޮސްފައި ވަނީ ކާނާއާއި ބެހޭ ސައިންޓިސްޓުންނަށް ހޯދުނު އަޖާއިބުވާފަދަ އައު ހޯދުމަކަށެވެ. ބާރުލީ އާއި އޭގެން އުފައްދާ ތަފާތު ބާވަތްތައް ދުނިޔޭގައި ފަސޭހަކަމާއެކު ފުދޭވަރަށް ލިބެން ނުހުންނާތީ، ބަލި މީހުންގެ ތެރެއިން ގިނަ މީހުންނަކަށް އެތަކެތި ލިބޭނެގޮތެއް ނޯވެ އެވެ. ޤުދުރަތީ ކާނާގެ ބާވަތްތަކުން ޝިފާ ލިބިގަންނަން އެދޭ ބަލިމީހުންނަށް އެތަކެތި ފޯރުކޮށްދެވޭނެ ވަކި ނިޒާމެއް ހަމަޖެހިފައި ނޯންނާތީ، ބާރުލީގެ ވިޔަފާރިކުރާ ކުންފުނިތަކުން ވެސް ވަރަށް މަދު އަދަދަކަށް މެނުވީ އެތަކެތި ނުއުފައްދަ އެވެ.\nތާޒާ ބާރުލީ ގޮވާމަކީ ބާރުލީގެ ފެހިފަތަށްވުރެ މީހުން މާ ޝައުޤުވެރިކުރުވާ ބާވަތެކެވެ. ދުނިޔޭގެ ބައެއް މުޖުތަމަޢުތަކުން ވަނީ ބާރުލީގެ ފެހިފަތުގައި އެކުލެވިގެންވާ ޤުދުރަތީ ބައެއް ފައިދާތައް ހޯދައި ދެނެގެންފަ އެވެ. އެކަމަކު ފެހި ބާރުލީ ގޮވާމުގައި ހިމެނިގެންވާ ގިނަގުނަ ޤުދުރަތީ ފައިދާތައް އެބައިމީހުން ހޯދައި ބަލައިފައެއް ނުވެ އެވެ. މާތް ނަބިއްޔާ މުޙަންމަދު ޞޮއްލަﷲ ޢަލައިހި ވަސައްލަމްގެ ޙަދީޘްފުޅުތަކުން އެނގޭގޮތުގައި ތަލްބީނާ އަކީ ތާޒާ ބާރުލީ ގޮވާމުން ތައްޔާރުކުރެވޭ ޚާއްޞަ ކާނާގެ ބާވަތެކެވެ. ތަލްބީނާ އެއީ ކޮންއެއްޗެއްކަން ބަޔާންވެގެން އަންނަ އެކަލޭގެފާނުގެ ބަސްފުޅުތައް އިޝާރާތްކުރަނީ އޭގެ ޒަރީއާއިން ތަފާތު ބަލިތައް ޖެހުން ހުއްޓުވުމާއި، ޖެހިފައިވާ އެތަކެއް ބަލިތަކަށްވާ ޝިފާއެއްކަމުގަ އެވެ. މި މޭރުމުން ބަލާއިރު އެތަކެއް ބަލިތަކަށް ފަރުވާކުރުމުގެ މަސައްކަތްތައް ހިނގަމުންދާއިރު ބަލި ފަސޭހަކޮށްދޭ އިތުރު ބާރެއްގެ ގޮތުން ވެސް ތަލްބީނާ ބޭނުންކުރެވިދާނެ އެވެ. މިގޮތުން ކެންސަރާއި، ނޭވާހިތްލުމާއި، އެލާޖީއާއި، ހައިޕަރޓެންޝަން އަދި އޮބީސިޓީ ފަދަ ބަލިތަކަށްވާ ފަރުވާއެއްކަމުގައި ތަލްބީނާ ވާކަން ވަނީ ހޯދިފައެވެ.\nފެހި ބާރުލީގެ ފައިދާތަކާމެދު ވާހަކަދެއްކުމުގެ ކުރިން ތާޒާ ބާރުލީ ގޮވާމުން ތައްޔާރުކުރެވޭ ޚާއްޞަ ކާނާއެއް ކަމުގައިވާ ތަލްބީނާގެ ވާހަކަ ބަޔާންކޮށްދޭ ޙަދީޘްތަކަށް ބަލައިލުން މުހިންމުކަމުގައި ދެކެމެވެ. ތަލްބީނާ މިއީ ޢަރަބި ބަހުގެ ލަފްޒެކެވެ. މިލަފްޒުގެ އަސްލު އައިސްފައިވަނީ 'ލަބަން' އިންނެވެ. ލަބަން އަކީ ކިރެވެ. ގަސްގަހާގެހިން ނުކުންނަ ދިޔައިގެ ތެރޭގައި އޮލަކަމެއް ހުންނަ ހުދުކުލައިގެ ކޮންމެ ބާވަތަކީ ވެސް ކިރު ކަމުގައި ބެލެވިފައި ވެއެވެ. ބާރުލީ ގޮވާން ފައްކާވެގެން އަންނައިރު އޭގެ އެތެރެ ހުންނަނީ ކިރު ފަދަ ސާފު ހުދުކުލައެއްގަ އެވެ. މިހެންކަމުން، ބާރުލީ ހިމުންކޮށް މުގުރައި، ކިރާއި އަދި އެނޫންވެސް ބާވަތްތައް އަޅައިގެން ތައްޔާރުކުރެވޭ މި ކާނާގެ ނަމަކަށް ތަލްބީނާ ކިޔާފައި ވަނީ އެވެ.\nޢާއިޝާ ރަޟިޔަﷲ ޢަންހާ ބަލިމީހުންނަށާއި، ގާތްތިމާގެ މީހަކު މަރުވުމުން ހިތާމަކުރަމުންދާ މީހުންނަށް ތަލްބީނާ ކާންދިނުމަށް ބާރުއަޅުއްވާ ކަމުގައި ވެއެވެ. އެކަމަނާ ވިދާޅުވާގޮތުގައި ތަފާތު ހިތާމަތައް ޖެހިފައިވާ މީހުންނަށް ތަލްބީނާ ކާންދިނުމަށް ރަސޫލުﷲ ޞޮއްލަﷲ ޢަލައިހި ވަސައްލަމް އަންގަވާފައި ވެއެވެ. ރިވާވެގެންވާ ގޮތުގައި ޢާއިޝާ އެކަމަނާގެ ތިމާގެ މީހަކު ނިޔާވެއްޖެކަމުގައި ވާނަމަ، އާއިލާގެ އަންހެންތަކުން އެއްކުރައްވައި ތަލްބީނާ ކެއްކުމަށް ތެއްޔެއް ގެނައުމަށް ވިދާޅުވެ އެވެ. އެއަށްފަހު އެކަމަނާ ޘަރީދާ ނަމަކަށް ކިޔާ ކެއުމެއް ތައްޔާރުކުރައްވަ އެވެ. އެއީ މައިގަނޑު ގޮތެއްގައި ރޮށްޓާއި ސޯސް ފަދަ އެއްޗެއް އެއްކޮށްގެން މޮޑެވިފައި ހުންނަ ކެއުމެކެވެ. ދެން އޭގެ ތެރެއަށް ތަލްބީނާ އަޅުއްވަ އެވެ. އެއަށްފަހު އެތަކެތި ކެއުމަށް އާއިލާގެ އެންމެހާ އަންހެނުންނަށް އެކަމަނާ އަންގަވަ އެވެ.\nޢާއިޝާ ރަޟިޔަﷲ ޢަންހާ ވިދާޅުވެފައިވަނީ، "ﷲގެ ރަސޫލާ ޞޮއްލަﷲ ޢަލައިހި ވަސައްލަމް ވިދާޅުވި އަޑު ތިމަން ކަމަނާ އެއްސެވީމެވެ. ތަލްބީނާ ބަލިމީހާގެ ހިތަށް ހަމަޖެހުން ގެނެސްދިނުމާއެކު، ހިތް ތާޒާކުރުވައި، ޖެހިފައިވާ ގިލަންވެރިކަމާ ހިތާމަތަކުން ދުރުކޮށްދެ އެވެ." (ޞަޙީޙުލްބުޚާރީ 5325).\nއަދިވެސް ޞަޙީޙް ބުޚާރީގައި ވެއެވެ. "ޢާއިޝާ ރަޟިޔަﷲ ޢަންހާ އެކަމަނާގެ ޢާއިލާ މީހަކު ނިޔާވުމާވިދިގެން އެކަމަނާގެ ތިމާގެ މީހުންނާ ގާތް އެކުވެރިން ފިޔަވައި ޖަމާވި އަންހެނުންތައް އެނބުރި ދިޔުމުން ތެއްޔެއްގައި ތަލްބީނާ ކައްކައިގެން ގެނައުމަށް ވިދާޅުވެ އެވެ. އެއަށްފަހު (ރޮށްޓާއި މަސް އެއްކޮށްގެން މޮޑެފައި ހުންނަ) ޘަރީދް ތައްޔާރުކުރައްވާ އޭގެ ތެރެއަށް ތަލްބީނާ އަޅުއްވަ އެވެ. ދެން އޭގެން ކެއުމަށް އަންހެނުންނަށް އަންގަވަ އެވެ. އަދި ވިދާޅުވެ އެވެ، ރަސޫލުﷲ ޞޮއްލަﷲ ޢަލައިހި ވަސައްލަމް ޙަދީޘް ކުރެއްވިއަތީ ތިމަން ކަމަނާ އެއްސެވީމެވެ، ތަލްބީނާ ބަލިމީހާގެ ހިތަށް ވެރިވެފައިވާ ކަންބޮޑުވުން ފިލުވާދިނުމާއެކު އޭނާގެ ހިތާމަތަކުން ބައެއް ދުރުކޮށްދެ އެވެ." (ޞަޙީޙުލްބުޚާރީ 5058)\nހިޝާމްގެ ބައްޕާ ވިދާޅުވި އެވެ. "ޢާއިޝާ ރަޟިޔަﷲ ޢަންހާ ތަލްބީނާ ބޭނުންކުރުމަށް ބާރުއަޅުއްވަ އެވެ. އަދި ވިދާޅުވެ އެވެ. (ބަލިމީހުން) ކާހިތްނުވާ އެއްޗެއް ކަމުގައި އެ ވެއެވެ. އެކަމަކު އެއީ ވަރަށް ފައިދާހުރި އެއްޗެކެވެ." (ޞަޙީޙުލްބުޚާރީ 5326).\nއަދިވެސް ޢާއިޝާ ރަޟިޔަﷲ ޢަންހާ ރިވާކުރައްވާފައިވާ ޙަސަން ޙަދީޘެއްގައި ވެއެވެ. " ރަސޫލު ޞޮއްލަﷲ ޢަލައިހި ވަސައްލަމް އެކަލޭގެފާނުގެ އާއިލާގެ ބޭފުޅަކަށް އާލާސްކަންފުޅެއް ކުރިމަތިވެއްޖެކަން އެނގިވަޑައިގަތުމުން ވިދާޅުވާކަމުގައި ވެއެވެ. ތިޔަބައިމީހުންގެ ތެރެއިން މީހަކު މޫނުގައިވާ ހަޑިތައް ފެނުން ދޮވެ ސާފުކޮށްލާ ފަދައިން، އޭގައި (ތަލްބީނާގައި) ހިތާމަ އާއި މޮޅިވެރިކަން ޖެހިފައިވާ ހިތް ސާފުކޮށްލަދޭނެ ފަރުވާ ވެއެވެ." (ޞަޙީޙް ސުނަން އިބުނު މާޖާ 3445).\nއަދިވެސް ޢާއިޝާ ރިވާކުރެއްވިކަމަށް ޞަޙީޙް ސުނަން އިބްނު މާޖާގައި ވެއެވެ. ރަސޫލުﷲ ޞޮއްލަﷲ ޢަލައިހި ވަސައްލަމް ޙަދީޘްކުރެއްވި އެވެ. "ކާހިތްނުވާ ފައިދާހުރި އެތި ތިބާ ކާހުށިކަމެވެ." މާނައަކީ އޮލަ ސުރުވާއެއް ފަދައިންވާ ތަލްބީނާ ކާށެވެ. ރަސޫލު ޞޮއްލަﷲ ޢަލައިހި ވަސައްލަމްގެ އާއިލާގެ ބޭފުޅަކު އާލާސްކަންފުޅެއްގައި ވުމުން ދެގޮތުންކުރެ އެއްގޮތެއް ވެއްޖައުމަށް ދާންދެން ކައްކާ ތެލި އުނދުންމަތިން ނުބޭލޭ ހުއްޓެވެ. އެގޮތަކީ ބަލީގައިވާ މީހާ ގަދަވެއްޖައުމަށް ނުވަތަ މަރުވެއްޖައުމަށް ދާންދެނެވެ. (ޞަޙީޙް ސުނަން އިބްނު މާޖާ 3446).\nމާތް ރަސޫލުﷲ ޞޮއްލަﷲ ޢަލައިހި ވަސައްލަމްގެ ޒަމާނުގައި މަދީނާގެ ރަށްބޭރުގައި ދިރިއުޅެމުން ދިޔަ އަންހެންތަކުން ވެސް ތަލްބީނާ ތައްޔާރުކުރާނެ ގޮތް ދަނެއެވެ. ތަލްބީނާ ތައްޔާރުކުރެވެނީ ތާޒާ ބާރުލީ ގޮވާމުންނެވެ. ގޮވާމުގެ ތަނޑުތައް ވަކިކޮށްލުމަށްޓަކައި ފުރަތަމައިނުން އަލިފާނުން ހޫނުކޮށްލެވެ އެވެ. ކޮފީ ތައްޔާރުކުރުމަށްޓަކައި އޮށްތައް އަންދާލެވޭ ފަދައިން ބާރުލީ ގޮވާން އަންދާލެވެ އެވެ. ކިސަޑު އުނދުން ނުވަތަ ތަވައެއްގައި ނޫނަސް ގޮވާންތައް ރަނގަޅަށް ރޯފިލާވަރަށް އަންދާލާނެ ކޮންމެ އެއްޗެއް ވެސް ބޭނުންކުރެވިދާނެ އެވެ. މިގޮތުން ހަނާކުރާއިރު ހުރިހާ ގޮވާމެއް އެއްވަރަށް ރޯފިލާވަރު ބަލައިގެން ހޫނުކުރަމުން ގެންދަންވާނެ އެވެ. އެހެނީ ދެން އެ ހިމުންކޮށް މުގުރައިންގެން އިތުރަށް ނުކައްކާ ވެސް ކެއުމަށް ބޭނުންކުރެވޭނީ އޭރުންނެވެ.\nތަލްބީނާ އެ އެއްޗަކުން ތައްޔާރުކުރެވޭ ބާރުލީ ގޮވާމުގެ ބައެއް ފައިދާތަކަށް ބަލައިލުން ބޭނުންތެރި ކަމުގައި ދެކެމެވެ. ފަހުގެ ދިރާސާތައް ދައްކާގޮތުގައި ބާރުލީ ކިރާއި އެއްކޮށްގެން ބޭނުންކުރުމުން ހަށިގަނޑަށް ލިއްބައިދޭ މިނެރަލް އާއި ވިޓަމިންގެ މިންވަރު އިތުރުކޮށްދެ އެވެ. މިގޮތުން ލޭމަދުވުމާއި (އެނީމިޔާ) ވަރުދެރަވުން އަދި ބަނޑުހަރުވެގެން ބޮޑުކަމުދިޔުމަށް ދަތިވުންފަދަ ކަންކަމުން އެއްކިބާކޮށްދެ އެވެ. ކިރުން ކާރޑް ހަދައިގެން ނުވަތަ ކުޑަކޮށް ހުތްވަންދެން ބެހެއްޓުމަށްފަހު ބާރުލީ އާއި އެއްކޮށްގެން ބޭނުންކުރުމުން ވަކިން ފައިދާ ބޮޑެވެ. އެއީ ހުތްވެފައި ހުންނަ ކިރުގައި ގިނަ އަދަދެއްގެ ލެކްޓިކް އެސިޑް އުފައްދާ ބެކްޓީރިޔާ އެކުލެވިގެންވާތީ، ދަގަނޑާއި، ކެލްސިއަމް އަދި މެގްނީޒިޔަމް ފަދަ މާއްދާތައް ގިނައިން އުފައްދާތީ އެވެ.\nބާރުލީގެ ފެހިފަތަކީ ކުރީޒަމާނުގައި ވެސް ރަށްފުށުގެ ސަރަހައްދުތަކުގައި އޭގެ ތަފާތު ބޭނުންތައް ހިފަމުން އައި އެއްޗެކެވެ. މިގޮތުން ފިނި މޫސުމުގެ ދުވަސްތަކުގައި ގެންގުޅޭ ޖަނަވާރުތަކަށް ކާންދޭނެ ވިނަ ނުހެދޭތީ ނުވަތަ މަދުން ނޫނީ ނުލިބޭތީ އެތަކެތީގެ ޞިއްޙަތު ރަނގަޅުކޮށް ބެހެއްޓުމަށްޓަކައި ބާރުލީގެ ފެހިފަތް ކާންދެވެ އެވެ. ޙަކީމީ ބޭސްވެރިކަމުގެ ތެރޭގައި ވެސް ބާރުލީ ފަތުގެ ބޭނުން ހިފަމުން އައިސްފައި ވެއެވެ. ބޮލުން އިސްތަށިފޭބުން ހުއްޓުވުމާއި، ބަނޑުގެ ބަލިތަކަށް ފަރުވާކުރުމުގައި ބާރުލީގެ ފެހިފަތް ފާހަގަކޮށްލެވެ އެވެ. ބާރުލީގެ ފެހިފަތަކީ ކުޑަކުދިންގެ ޞިއްޙީ މައްސަލަތަކާއި ބަނޑުގެ ނިޒާމް ރަނގަޅުކުރުމަށް ވެސް ނުހަނު ބޭނުންތެރި އެއްޗެކެވެ. ޢުމުރުން އެންމެ ތިންމަހުގެ ކުޑަކުދިންގެ ހަޖަމުކުރުމުގެ ނިޒާމަށް ދިމާވާ މައްސަލަތައް ވެސް ބާރުލީ ފެހިފަތުގެ އެހީގައި ރަނގަޅުކުރެވިފައި އެބަހުއްޓެވެ. ލޭމަދުވުމާއި، ބޮޑުކަމުދިޔުން ދަތިވުމުގެ މައްސަލަތައް ދިމާވެފައިވާ ކުޑަކުދިންގެ ބުއްފުޅިއަށް ހިމުންކޮށް މުގުރާފައި ހުންނަ ބާރުލީ ފެހިފަތުން ސައި ސަމްސަލެއްގެ މިންވަރު އަޅާފައި ބޯންދިނުމުން އެކަންކަން މުޅިން ރަނގަޅުވެގެންދެ އެވެ.\nފަހުގެ ހޯދުންތަކުން ދެއްކިގޮތުގައި، ބާރުލީގެ ފަތުގައި ގިނަ ޢަދަދަކަށް މިނެރަލްސް، ވިޓަމިންސް، އެންޒައިމްސް އާއި ކްލޮރޮފީލް އަދި އެމިނޯ އެސިޑްސް އެކުލެވިގެން ވެއެވެ. ތާޒާ ބާރުލީ ފެހިފަތުގެ ކޮންމެ 100 ގްރާމެއްގައި 8800 މިލިގްރާމްގެ ޕޮޓޭސިއަމް، 1108 މިލިގްރާމްގެ ކެލްސިއަމް، 224.7 މިލިގްރާމްގެ މެގްނީޒިއަމް، 15.8 މިލިގްރާމްގެ ދަގަނޑު، 1.36 މިލިގްރާމްގެ ކޮޕަރ، 594 މިލިގްރާމްގެ ފޮސްފަރަސް، 5.6 މިލިގްރާމްގެ މެންގަނީޒް، 7.33 މިލިގްރާމްގެ ޒިންކް އަދި 775 މިލިގްރާމްގެ ސޯޑިއަމް ހިމެނިގެން ވެއެވެ. ބަޔާންވެދިޔަ މިނެރަލްސް ތަކުގެ އިތުރުން ތަޒާ ބާރުލީ ފެހިފަތުގައި ހިމެނޭ ތަފާތު ވިޓަމިންސްގެ މިންވަރު ހުރިހާ ތަރުކާރީގެ ބާވަތަކާ އަޅާބަލާއިރު މާ މަތިވެގެން ވެއެވެ.\nހުރިހާ ބާވަތެއްގެ ފަތްޕިލާވެއްޔާއި އަޅާބަލާއިރު ބާރުލީގެ ފެހިފަތުގައި ކްލޮރޮފީލް އެކުލެވޭ މިންވަރު މާ މައްޗެވެ. މިހެންކަމާއެކު ހަށިގަނޑުގައި އެންޓި އޮކްސިޑަންޓެއް ފަދައިން އެތަކެތި މަސައްކަތްކުރަން ފަށައިގަނެ އެވެ. ނަތީޖާއަކަށް ވެގެންދަނީ ހަށިގަނޑުގެ ފްރީ ރެޑިކަލްސް އާއި އެހެނިހެން ހުރިހާ އޮކްސިޑޭޝަން ލެވެލް ދަށް މިންވަރެއްގައި ހިފަހައްޓައިދިނުމެވެ. މިކަމަކީ ކެންސަރުޖެހުމުން ދުރުކޮށްދޭކަމެކެވެ.\nތަލްބީނާ ތައްޔާރުކުރާނެ ގޮތް:\nހިމުންކޮށް މުގުރާފައި ހުރި ސާފު ބާރުލީ ފުށުގެ ދެ މޭޒުމަތީ ސަމުސާ ½ ޖޯޑު ކިރުގެ ތެރެއަށް އަޅުއްވާ އެއްކޮށްލައްވާނީ އެވެ. އެއަށްފަހު ކުޑަ ތެއްޔަކަށް އަޅުއްވާ މަޑު ގިނީގައި 10-15 މިނިޓް ވަންދެން ކައްކަވާނީ އެވެ. ދެން ބޭނުންފުޅުނަމަ އިތުރު ފެންފޮދެއް އަޅުއްވާ، ޔޯގާޓް ފަދަ އެއްޗަކާއެކު މާމުއި ކޮޅެއް އަޅުއްވާ އިތުރަށް ހޫނުކޮށްލައްވާނީ އެވެ. މިހާރު ތަލްބީނާ އެހުރީ ތައްޔާރުކުރެވިފަ އެވެ. ރަހަ މީހު ކޮށްލެއްވުމުގެ ގޮތުން އިތުރު ކާނާއެއްގެ ތެރެއަށް ތަލްބީނާ އަޅުއްވައިގެން ފަރިއްކުޅުއްވިދާނެ އެވެ. ނުވަތަ ތަލްބީނާ މިކްސަރަކަށް އަޅުއްވައި، ތަފާތު މޭވާއާއި އާމަންޑް ފަދަ އެއްޗެއް އަޅުއްވާ ހިމުންކޮށްލައްވާށެވެ.


Kommme ge ehgai maa bageechaa eh!\nކާށިދޫގެ ގެޔެއްގައި ގަހާއި މާތައް އިންދާފައި --\nކުއްޅަވައްފާ ތަކާއި ކަށިކެޔޮ ފާ ތަކުން ފުރިފައިވާ މި ކާށިދޫގެ ބިޔަ ބޮޑު ޖަންގަލިން ނެއްޓި، ދެ ހާހެއްހާ މީހުންގެ އާއްމު ދިރިއުޅުމުގެ ތެރެއަށް ވަންނަ އިރު މަގުތަކާއި ހިމަ ގޯޅިތަކުގައިވާ ގެތަކުން ފެންނަ ރަށްފުށުގެ ފެހި ދިރިއުޅުމުގައިވާ ތަފާތު ފެހިކަމަކުން ލޮލަށް ފަސޭހަކަން ގެނުވައި ދެއެވެ.\nމި ރަށުގެ ކޮންމެ ގެއެއްގެ ގޯތި ތެރޭގައި މާ ބަގީޗާއެއް އެބަ އޮވެއެވެ. ކުދި ގަސް މުށިތައް ބަރިބަަރިއަަށް އަަތުރާލައި މާމެލާ މެލިން އޮންނަނީ ގޯތީގެ ބައެއް ފުރާފަ އެވެ. މާ ބަގީޗާތަކުގެ ފަރިކަމާއި މާހައުލުގައިވާ މީރު ވަހާއެކު މި ރަށުގެ މަގުތަކުގައި އެހެން ރަށްތަކާ ތަފާތު ކަމެއް ހުރެ އެވެ.\nމިހާރު އޮފީސް އޮފީހުގައި އެންމެ ގާތްކޮށްގެން ކޮންމެ މީހެއްގެ މޭޒު މަތީ، ފޮޓޯ ރީތި ކުރަން ގެންގުޅޭ އިންޑޯ ޕްލާންޓްތައް ވެސް ގަސް މުށިތަކުގައި އިންދާ ބޮޑު ކޮށްފައި އެބަ ހުއްޓެވެ. އެއްބައި ގަސްމުށިތައް ގޭގޭގެ ފުރާޅު މަތިން ވާޖަހާފައި ތިރިއަށްވާ ގޮތަށް އެލުވާފައި ވެއެވެ. ދެން ހުރި ގަސްތައް ރީއްޗަށް ހަރު ހަރުގައި އަތުރާލާފަ އެވެ. ގަވައިދުން ގިނައިން ފެން ދޭން ނުޖެހޭ ކެކްޓަސްތަކާއި ސަކިއުލަންޓް ތަކުން މުޅި ގޯތި ތެރެ އެއްކޮށް އޮންނާނީ ފުރާފަ އެވެ.\nމި ފެހި ގަސްތަކުގެ ތެރެއިން ފާޅުވާ ރީތި މާ ތައް ވެސް ވަރަށް ހާއްސަ އެވެ. ސައިމަލާއި ބޮނޑި ސައި މަލާއި ޗަމްޕާ ޕޫލު މަލެވެ. އެންމެ މަގުބޫލު ޖަޕާނު ރޯހާއި ކަނީރު މަލެވެ. އަދި އެ މާތަކުގެ ތެރެއިން، އަބަދަށް ފަރި ފިޔާތޮށި ފިނިފެންމާ ވެސް ރީއްޗަށް ފޮޅިފައި އެކި ސައިޒު ސައިޒަށް ހުއްޓެވެ. މީގެ ފިޔާތޮށި ފިނިފެންމަލެއް ނެތިއްޔާ ދެން ދިވެއްސެއްގެ ބަގީޗާއެއް، ފުރިހަމަ ބަގީޗާ އަކަށްވެސް ނުވާނެ ނޫން ހެއްޔެވެ؟\nމި ރަށުގެ ފިރިހެންވެރިން ގެއާ ދުރުން ބޮޑެތި ދަނޑުތަކުގައި މޭވާ އާއި ތަރުކާރީ ވިޔަފާރީގެ މަސައްކަތް ފުޅާ ކުރުމަށް މަސައްކަތް ކުރާއިރު ގޭގައި ހުންނަން ކުރާ މަސައްކަތެއްހެން، ދަނޑުވެރިކަމުގެ ޒަމާނީ ބަގީޗާތަަކެއް މި ބަލަހައްޓަނީ އެ ރަށު އަންހެން ވެރިންނެވެ.\nގޭގެ ގޯތި ތެރޭގައި ގަސް މުށިތައް އިންދައި ރަނގަޅަށް ހެދިލުމުން ޕޮޓުތައް ގިނަކޮށް މާލެ އަށް ވިއްކަން ފޮނުވަނީ އެވެ. ކާށިދޫގައި ގަހާއި މާގަސް ހައްދާތާ މިހާރު ދެ އަހަރު ވަރު ވެދާނެ އެވެ. އެއީ ރަސްމީކޮށް ވިޔަފާރި އެއްގެ ގޮތަށް މިކަން ކުރަން ފެށި އުމުރެވެ.\n"މިހާރު ދެ އަހަރު މި ވަނީ މިހެން ގަސް އިންދާތާ. މަލަށް ވުރެ ދިވެހިންނަށް މިހާރު ކަމުދަނީ، އިންޑޯ ޕްލާންޓްސް. އެ އަށް ބޭނުންވާ ހުރިހާ ސާމާނެއް ގިނައިން ގެންނަނީ ބޭރުން. ރާއްޖެއިން އެ ގަންނަން ވެއްޖިއްޔާ ވަރަށް އަގުބޮޑު އެހެންވެ، ބަލްކުކޮށް ބޭރުން އެ ގެނެސްގެން ގޭގެ ގޯތިތެރޭގައި އިންދާ ހަދަނީ. މި ގަސްތައް ރީއްޗަށް ހެދެން ނަގާނެ ދެތިން މަސް. ދެން މިހާރު އެހާ އުނދަގުލެއް ނޫން އޭގެ ގަސް އިންދާ ގޮތާ އެއްޗެހި ނޭނގިގެން އުޅޭކަށް. އެއީ މި ގަސްތަކާ ބެހޭ މައުލޫމާތު އިންޓަނެޓުންވެސް ލިބޭ. ފަސޭހައިން މައުލޫމާތުތައް ނަގާލެވޭނެ. ވަރަށް ފަސޭހައިން ކުރެވޭ ކަމެއް މިއީ". ކާށިދޫގައި މާ ގަހާއި ގަސްތައް އިންދާ ވިއްކުމުގައި އުޅޭ ޒުވާން މަންމައަކު ބުންޏެވެ.\nމި ރަށުގެ އެހެން މީހަކު ބުނި ގޮތުގައި މި ގަސްތައް އިންދައި ކުރި އަކުން ކުރި އެއް ފަޅުވާ އިތުރު ކުރަން އަވީގައި ގިނަ އިރު ހޭދަކޮށް ވަގުތުތަކެއް ދުއްވާލާކަށް މިހާރު ނުޖެހެ އެވެ. އަމިއްލަ ގޯތި ތެރޭގައި ގަސްތައް އިންދައިގެން އާއިލާ އަށާއި ގޭތެރެއަށް ބޭނުންވާ ވަރަށް ހަރަދު ކުރެވެ އެވެ. އަދި އެންމެ މުހިއްމު ކަމެއް ކަމަށް ދެކޭ، އާއިލީ ވަގުތު ވެސް ފުރިހަމައަށް ދެވެ އެވެ.\nހިޔާ ގަސްތަކުން ފުރިފައިވާ މި ކާށިދޫގެ އާބާދީގެ ކޮންމެ ގެއެއްގައިހެން ގަސް މުށިތައް ބަހައްޓާފައި ހުރެ އެވެ. ގޭގެ ގޯތިތެރެ ހިތްފަސޭހަކޮށްލާފައި ހުންނަނީ ފެހި ގަސްތަކާއި ރީތިހާ މާމެލާ މެލިންނެވެ. މި މާތައް ފޮޅުވައި މާލެ ފޮނުވައިން އާމްދަނީ ހޯދާއިރު، މިއީ އެ މީހުން ދެކޭ ގޮތުގައި ކުރިމަގުގައި ފުޅާވެ ބޮޑު ފައިދާ އެއް ކުރާނެ ރަނގަޅު މަސައްކަތަކަށްވާނެ އެވެ. އަދި ރަށުގެ މާހައުލަށް އަންނަ ރީތި ބަދަލަކަށް ވެސް ވާނެ އެވެ.\nރޯދަ މަހާ ރޯއްޖާ ކާށިދޫ ދިޔަރެސް\nހެންވޭރު ތިމާވެށިން ކާށިދޫ ޖާބިރުގެއަށް!


4 Lakka Kudhin Bandah Jehifai, Avas Ehee Eh Beynunvey - Vaguthu\nހަތަރު ލައްކަ ކުޑަކުދިން ބަނޑަށް ޖެހިފައި، އަވަސް އެހީއެއް ބޭނުންވޭ\n3 އަހަރު ކުރިން ( މެއި 13, 2018 )\nޑިމޮކްރަޓިކް ރިޕަބްލިކް އޮފް ކޮންގޯގައި، ހަނގުރާމަވެރިންނާއި އަސްކަރިއްޔާއާ ދެމެދު ބަދަލުކުރަމުންދާ ހަމަލާތަކުގެ ސަބަބުން، ހަތަރު ލައްކައެއްހާ ކުޑަކުދިން ބަނޑަށް ޖެހިފައިވާކަމަށް، އދ.ގެ ކުޑަކުދިންނާ ބެހޭ ޖަމާއަތް، ޔުނިސެފް އިން ބުނެފިއެވެ.\nޔުނިސެފް އިން ބުނެފައިވާ ގޮތުގައި ކޮންގޯގެ މެދުތެރޭގައި އޮންނަ ކަސާއީ ސަރަޙައްދުގައި ކޮންގޯގެ އަސްކަރިއްޔާއާއި އެފްރިކާގެ އަސްކަރިއްޔާތަކާއެކު ހަނގުރާމަވެރިންނާ ކުރިމަތިލަމުންދިޔުމުގެ ސަބަބުން ފަޤީރު ކަން އިންތިހާއަށް އަށް އުފުލި، އެކަމުގެ އަގު އެންމެ ބޮޑަށް އަދާކުރަން ޖެހިފައިވަނީ އެންމެ ނާޒުކު ކުޑަކުދިންކަމުގައެވެ.\nއެޖަމާއަތުން ބުނެފައިވާ ގޮތުގައި ހަތަރު ލައްކައެއްހާ ކުޑަކުދިން ބަނޑަށް ޖެހިފައިވާއިރު، އަވަސް އިންސާނީ އެހީ ނުލިބިއްޖެކަމުގައިވާނަމަ، އެކުދިންގެ ފުރާނައަށް ނުރައްކާ ވުމަކީ ވަރަށް އެކަށީގެންވާ ކަމެކެވެ. އެހެންކަމުން، ހަމަލާ ބަދަލުކުރުންތައް ހުއްޓާލާ، އެއްވެސް ތަފާތުކުރުމެއް ނެތި އިންސާނީ އެހީ ފޯރުކޮށްދިނުމަށް ގޮވާލާ ކަމަށްވެސް ޔުނިސެފުން ބުނެފައިވެއެވެ. ހަމައެހެންމެ، މިކަން ދެމެހެއްޓެނިވި ގޮތެއްގައި ކުރަން ޖެހިފައިވާކަމަށްވެސް އެޖަމާއަތުން ހާމަކޮށްފައިވެއެވެ.\nއދ.ގެ ތަފާސްހިސާބުތައް ދައްކާގޮތުން، 2016 ވަނަ އަހަރުގެ ތެރޭގައި ކަސާއީގައި ފެށުނު ހަމަނުޖެހުންތަކުގެ ސަބަބުން، 1.3 މިލިޔަން މީހުން ގެދޮރު ދޫކޮށް ގޮސްފައިވެއެވެ. އަދި، މި ފަރާތްތައް ގެދޮރު ދޫކޮށް ގޮސްފައިވަނީ އެކަށީގެންވާ ފެނާއި ކާބޯތަކެތި އަދި ނަރުދަމާގެ ޚިދުމަތްތައް ނެތް، ރަށްފުށުގެ ސަރަޙައްދުތަކަށްކަމަށްވެސް ބުނެފައިވެއެވެ.\nކޮންގޯގައި ހާލުގައި ޖެހިފައިވާ މި ކުދިންނަށް އެހީތެރިވުމަށް، މިހާރުން މިހާރަށް 88 މިލިޔަން އެމެރިކާ ޑޮލަރު ބޭނުންވާކަމަށް ޔުނިސެފުން ބުނެއެވެ.\nއެޤައުމުގެ އެއް ހިސާބެއްގައި ހަމަނުޖެހުންތަކާއި ހަމަލާ ބަދަލުކުރުންތައް ކުރިއަށް ދާއިރު، އެހެން ހިސާބެއްގައި ދަނީ ހަލުވިކަމާއެކު ނުރައްކާތެރި އެބޯލާ ވައިރަސް ފެތުރެމުންނެވެ.\nކޮޕަށް ވަޑައިގަތުމުގެ ކުރިން އދ. މަރުކަޒުގައި ޝާހިދު ގަހެއް އިންދަވައިފި\nއދ. އަށް އިސްލާހުތައް ގެންނަން ރައީސް އާއި ޝާހިދު މަޝްވަރާ ކުރައްވައިފި\nމެއި 13, 2018 11:15\nޢެކުދިންނާއިއެކު ﷲ ވޮޑިގެންވޭ. ޢެކަލާނގެ ހުރިހާ މަޚުލޫފުންނަށް ރިޒުގުދެއްވަނީ. ތުނިސެފުން ދުވަހަކު އެކުދިންނަށް އެހީނުވިއަސް އެކުދިންނަށް ލިބެންޖެހޭްރިޒުގެއް ލިބުމަށްފަހު އެކުދިން މަރުވާނީ.\nމެއި 13, 2018 16:57\nމާތްﷲ އެކުދިންގެ ބަނޑުހައިހޫނުކަން ފިއްލަވާ ރިޒްގު ތަނަވަސް ކޮށްދެއްވަވާށި އަދި ނުރައްކާތެރި ބަލިތަކުން އަޅަމެން އެންމެންވެސް ސަލާމަތްކޮއްދެއްވަވާށި އާމީން\nމެއި 14, 2018 10:08


ޢަލީ ވަޙީދު އުޅޭ އެޑްރެސް ހޯދައިގެން މާދަމާ އެންގުމަށް ހައިކޯޓުން ޕީޖީއަށް ޢަމުރުކޮށްފި - DhiDaily\nޢަލީ ވަޙީދު އުޅޭ އެޑްރެސް ހޯދައިގެން މާދަމާ އެންގުމަށް ހައިކޯޓުން ޕީޖީއަށް ޢަމުރުކޮށްފި\nޓޫރިޒަމް މިނިސްޓަރުކަމުގައި މީގެ ކުރިން ހުންނެވި ޢަލީ ވަޙީދު އުޅޭ އެޑްރެހެއް މާދަމާ 14:00 ގެ ކުރިން އެންގުމަށް ހައިކޯޓުން ޕްރޮސެކިއުޓާރ ޖެނެރަލްގެ އޮފީހަށް ޢަމުރުކޮށްފިއެވެ.\nޢަލީ ވަޙީދުގެ ޕާސްޕޯޓު ދޫކޮށްލަން ކްރިމިނަލް ކޯޓުން ކުރި ޢަމުރު އިސްތިއުނާފުކުރުމުގެ މައްސަލައިގެ އަޑުއެހުމެއް ހައިކޯޓުގައި މިއަދު ވަނީ ކުރިއަށް ގެންގޮސްފައެވެ.\nމި ގޮތުން ހައިކޯޓުގައި މިއަދު ކުރިއަށް ގެންދިޔަ އަޑުއެހުމުގައި ފަނޑިޔާރުން ވަނީ ދައުލަތަށް ގިނަ ސުވާލުތަކެއް އަމާޒުކޮށްފައެވެ. މައްސަލަ ބެއްލެވި އިސް ފަނޑިޔާރު ވިދާޅުވީ ޢަލީ ވަޙީދުގެ އެޑްރެސްކަމަށް ކޯޓަށް ދީފައިވާ އެޑްރެހަށް ޗިޓު ފޮނުވުމުން އޭނާ އެ ގޭގައި ނޫޅޭކަން ސާފުވެފައިވާ ކަމަށެވެ.\nއޭގެ އިތުރުން ޕީޖީ އޮފީހުން ދީފައިވާ ވައިބަރ ނަންބަރާއި، އީމެއިލްއާއި، ވަޓްސްއެޕް ނަމްބަރަށް ޗިޓު ފޮނުވައިފައިވާ ކަމަށާއި، ނަމަވެސް ސީން ނުފެންނަ ގޮތަށް ހަދައިފައިވުމުން ޢަލީ ވަޙީދަށް ޗިޓު ރައްދުވިކަން ކަށަވަރުނުވާ ކަމަށް ފަނޑިޔާރު ވިދާޅުވިއެވެ. އެހެންކަމުން ފަނޑިޔާރު ވަނީ މިފަދަ ހާލަތެއްގައި މައްސަލަ ކުރިއަށް ގެންދާނީ ކިހިނެއްތޯ ދައުލަތާއި ސުވާލު ކުރައްވައިފައެެވެ.\nމީގެ އިތުރުން ޢަލީ ވަޙީދު އުޅޭކަމަށް ހުށަހެޅި އެޑްރެހުގައި އޭނާ ނޫޅޭކަން އެނގޭއިރު އެ އެޑްރެސް ޖަހައި ހުށަހެޅީ ކީއްވެތޯ ވެސް ސުވާލުކުރެއްވިއެވެ. އެހެންކަމުން އެއީ ސައްހަނޫން މަޢުލޫމާތެެއް ހުށަހެޅުން ނޫންތޯ ވިދާޅުވެ ފަނޑިޔާރު ވަނީ ދައުލަތާ ސުވާލުކުރައްވައިފައެވެ.\nމި ގޮތުން ދައުލަތުގެ ވަކީލު ވިދާޅުވީ ޢަލީ ވަޙީދު މިހާރު އުޅޭ އެޑްރެސް ޕީޖީ އޮފީހަށް އެނގިފައިނުވާ ކަމަށާއި، ޢަލީ ވަޙީދު މާލޭގައި ދިރިއުޅުނު އެޑްރެސް ހުށަހެޅީ އެނބުރި އައިސް އުޅޭނީ އެ އެޑްރެހުގައިކަމަށް ބެލެވޭތީ ކަމަށެވެ.\nމީގެ އިތުރުން ދައުލަތުގެ ވަކީލުވަނީ މި މައްސަލައިގައި ޢަލީ ވަޙީދުގެ ޕާސްޕޯޓު ހިފެހެއްޓުމަށް އެދޭކަމަށް ވެސް ވިދާޅުވެފައެވެ.\nވަކީލުންގެ ވާހަކަތަކަށްފަހު މިއަދުގެ އަޑުއެހުން ނިންމައިލާފައިވަނީ ޢަލީ ވަޙީދު އުޅޭ އެޑްރެހެއް މާދަމާ 14:00 ގެ ކުރިން އެންގުމަށް ޕީޖީގެ މައްޗަށް ޢަމުރުކޮށްފައެވެ. އަދި އެެއަށްފަހު މައްސަލަ ކުރިއަށް ގެންދެވޭނެތޯ ނުވަތަ ނޫންތޯ ނިންމަވާނެކަމަށެވެ.\nޓޫރިޒަމް މިނިސްޓްރީގެ އަންހެން މުވައްޒަފުންތަކަކަށް ޖިންސީ ގޯނާއާއި، ޖިންސީ ފުރައްސާރަ ކުރިކަމަށް ބުނާ މައްސަލައިގައި ހަތް ދަޢުވާއެއް އުފުލައިފައިވާ ޢަލީ ވަޙީދުގެ ޕާސްޕޯޓު ދޫކޮށްލަން ކްރިމިނަލް ކޯޓުން ޢަމުރު ނެރުނީ ހުސްވި ފެބްރުއަރީ މަހުގައެވެ. އެއީ ރާއްޖެއިން ބޭރަށް ބޭސްފަރުވާއަށް ފުރައިވަޑައިގަތުމުގެ ހުއްދައަކަށް ޢަލީ ވަޙީދު އެދިވަޑައިގަތުމުންނެވެ. ޢަމުރު ބާޠިލުކުރި ހިސާބުން އޭނާވަނީ ރާއްޖެއިން ބޭރަށް ފުރައިވަޑައިގެންފައެވެ.


Yanmar 60 horsepower engine dhuniyeyge baazarah nerunee Rajjeygai\nޔަންމާ 60 ހޯސްޕަވަރުގެ އިންޖީނު ދުނިޔޭގެ ބާޒަށް ނެރުނީ ރާއްޖޭގައި\nފިޝަރީޒް މިނިސްޓަރު ޑރ. ޝައިނީ އިންޖީނު ބާޒާރަށް ނެރެދެއްވަނީ.--އަވަސް ފޮޓޯ\nޔަންމާ 60 ހޯސްޕަވަރުގެ އިންޖީނު ދުނިޔޭގެ ބާޒަށް ނެރުން އެމްޓީސީސީން ރާއްޖޭގައި މިރޭ ބާއްވައިފި އެވެ.\nޔަންމާ އިންޖީނުގެ ރާއްޖޭގެ ސޯލް ޑިސްރިބިއުޓާ އެމްޓީސީސީ އާއި ސިންގަޕޫރު ޔަމަހާ ކުންފުނި ގުޅިގެން އާޓްގެލަރީގައި މިރޭ ބޭއްވި ކުލަގަދަ ރަސްމިއްޔާތެެއްގައި މި އިންޖީނު ބާޒާރަށް ނެރެދެއްވީ ފިޝަރީޒް މިނިސްޓަރު ޑރ. މުހައްމަދު ޝައިނީ އެވެ. މިއީ މި މަރުކާގެ އިންޖީނު ދުނިޔޭގެ ބާޒާރަށް ނެރުނު ފުރަތަމަ ފަހަރު ކަމަށް އެމްޓީސީސީން ބުނެ އެވެ.\nކުދި އޮޑިފަހަރުގައި އެޅުމަށް ހާއްސަ މި އިންޖީނު ބާޒާރަށް ނެރުމަށް ބޭއްވި ރަސްމިއްޔާތުގައި ފިޝަރީޒް މިނިސްޓަރު ޑރ. ޝައިނީ ވިދާޅުވީ އެމްޓީސީސީއަކީ ރާއްޖެއަށް އެކި ދާއިރާތަކުން ގިނަ ހިދުމަތްތަކެއް ކުރަމުން ގެންދާ ކުންފުންޏެއްކަން ފާހަގަ ކުރެއްވި އެވެ.\nމިރޭ ބޭއްވި ރަސްމިއްޔާތުގައި 60 ހޯސްޕަވަރުގެ އިންޖީނު ފުރަތަމަ ފަހަރަށް ގަތް 10 މީހުންނަށް ހަނދާނީ ލިޔުމެއްވެސް ދީފައިވެ އެވެ.\nމި ރަސްމިއްޔާތުގައި އެމްޓީސީސީގެ މެނޭޖިން ޑިރެކްޓަރު އަބްދުރައްޒާގު ހަލީމް ވިދާޅުވީ ކުރިން ކުދި ދޯނި ފަހަރުގައި އަޅައިގެން ގެންގުޅުނު "ޓޫ-ޓީ" އަދި "ތްރީ-ޓީ" އިންޖީނުގެ ބަދަލުގައި ބޭނުންކުރެވޭ މި އިންޖީނަކީ 30-45 ފޫޓުގެ ކުދި އޮޑިފަހަރުގައި އެޅުމަށް ހާއްސަ އިންޖީނެއް ކަމަށެވެ.\n"ކުރިން ޓޫޓީ އާއި ތްރީ-ޓީ އިންޖީނުގެ ސްޕެއާ ނުލިބިގެން އުޅުނު އުޅުން މިހާރު ނިމުމަކަށް އަތުވެގެން މިދިޔައީ،" ހަލީމް ވިދާޅުވި އެވެ.\nއޭނާ ވިދާޅުވީ މި އިންޖީނު އެ ކުންފުނިން ވިއްކަނީ ގާތްގަނޑަކަށް ހަތަރު ލައްކަ ރުފިޔާއަށް ކަމަށެވެ. އަދި މި އިންޖީނު ތައާރަފުކުރި މި ސައިޒުގެ އިންޖީނު ބޭނުންކުރާ ކުދި އުޅަނދު ފަހަރު ގިނަވުމުން ކަމަށް ހަލީމް ފާހަގަ ކުރެއްވި އެވެ.\n"މި އިންޖީނު 18 މަސް ދުވަހުން ފައިސާ ދައްކާ ގޮތަށް އިސްލާމިކް ފައިނޭންސްގެ ދަށުން ވެސް ދޫކުރެވޭނެ،" ހަލީމް ވިދާޅުވި އެވެ.


Kithah Kula Packet Jahaale Vijje Tha? - Vaguthu\nކިތައް ކުލަ ޕެކެޓު ޖަހާލެ ވިއްޖެތަ؟\nކުރިއަށް މިދަނީ އަލްހާ އީދު ދުވަހެވެ. ދުނިޔޭގެ އެކި ކަންކޮޅު ތަކުގައި މުސްލިމުން ވަރަށް ފޯރީގައި އީދު ފާހަގަ ކުރަމުން އަންނަ އިރު، ރާއްޖޭގެ ރަށް ރަށުގައިވެސް މިކަން ވަރަށް ފޯރީގައި ކުރަމުން އަންނަ ކަމީ އެންމެނަށްވެސް އެނގޭ ހަގީގަތެކެވެ.\nއީދު ނަމާދަށް ފަހު އެންމެންވެސް ގެއަށް ގޮސް ސައި ބޮއިލަގެން އެއްޗެހި ބަދަލު ކޮށްގެން ނިކުންނާނީ ކުލަ ޕެކެޓެއް ޖަހާލާނެ މީހެއް މަގުމަތިން ފެނޭތޯއެވެ. ނަސީބު ދެރަ ބައެއް މީހުން އީދު ހެދުމުގައި ހުންނަ އިރު، ކުލަ ޕެކެޓު ނުވަތަ ހޮލީ ކަލާގެ ޝިކާރަ އަކަށް ވެގެން ދަނީ ވިސްނައި ވެސް ނުލައި ހުއްޓެވެ.\nކޮންމެ އަހަރަކުވެސް އީދުގައި ކޮންމެވެސް ބަޔަކު އީދު ހެދުމުގައި ނިކުމުގެން އުޅޭނެއެވެ. ތިމަންނަ ގަޔަށް ކުލައެއް ނުޖެހޭނޭ ހިތާއެވެ. ނަމަވެސް، ކަންތައް ވަނީ މިހެން ނޫން ކަން އެނގޭ ދޯއެވެ؟ މިހާރު ވެސް ރާއްޖޭގެ ރަށްތަކުގައި ފޯރީގައި އީދު ފާހަގަ ކުރަމުން ދާ އިރު، ކުލަ ޖަހާ މީހުންނަށް މިވަނީ އީދެއްގެ މައްޗައް އީދެއް އައިހެވެ.\nމިއަދު ކުލަ ޖެހުމުގެ ހަރަކާތްތައް ވަރަށް ގަދަ އަށް ކުރިއަށް ގެންދިޔަ ރަށަކުން ވަގުތު އާއި ވާހަކަ ދެއްކި ޒުވާނަކު ބުނެފައި ވަނީ މިއީ މަޖާ ކަމެއް ކަމަށާއި، އީދަކީ އޭނާ ކުލަ ޖެހުމަށް އަންނަ އީދެއް ކަމެވެ.\n"ވަރަށް މަޖާ ކޮށް ފޯރީގައި ކުލަ ޖެހުން ކުރިއަށް އެބަ ދޭ. އީދު ހެދުން ލާގެން މަގު މަތީ ވަރަށް ނޫޅޭ މީހުން މިއަދު. އެނގޭނެ އެންމެނަށް ވެސް މިރަށުގެ ކުލަ ޖެހުމުގެ ކަންކަން އޮންނާނެ ވަރު" ވަގުތު އާއި ވާހަކަ ދެއްކި ޒުވާނާ ކިޔައި ދިނެވެ.\nމިއީ އީދެވެ. ހުރިހާ އެންމެންވެސް މަޖާ ކުރަންވީ އެވެ. ނަމަވެސް ހައްދުގެ ތެރެއިން ބޭރު ނުވުމަށް ހަނދާނުގައި ބަހައްޓާށެވެ.\nއޮގަސްޓް 11, 2019 16:47\nއަޅެ ކީއްވެތަ މިޒާުތުގެ ހަބަރުތައް މާމަތީ ކޮށްފަ މިހުންނަނީ ... ހީވަނީ މީ މާމޮޅެތި ކަން ކަން ހެން.... ކާފަރުން ކުރާކަމެއް ވެއްޖިއްޔާމު މޮޅުކުރާތި.... މި ކޮމެންޓް ޖަހާލަދޭތި...\nއޮގަސްޓް 11, 2019 16:58\nއަހަރެންނަށް ފާހަގަވަނީ އީދު ބޮޑަށް ގޯސް ގޮތުގަ ފާހަގަކުރަނީ ދީނާ ދުރުހެލި މިހުން\nއޮގަސްޓް 11, 2019 19:07\nފޮޓޯއިން ގިޔާމަތުގެ އަލާމާތް ފާޅުވޭ...\nއޮގަސްޓް 11, 2019 19:32\nކުަޖަހަން ނުުމެ ތިއުޅޭ ގިނަޒުވާނުންވެސް އެކަން އެކުރަނީ މުސްލިމުންގެ ބޮޑުޢީދުގައި އެއީދުފާހަގަ ކޮށް އުފަލާއި ޖާކުރުމަށްތޯ ނޫނީ ބަޔަކަށް ބަލާބޮޑުކުރަންތޯ މުސްލިމުންގެ ޢީދުފެށެނީ ޢީދުނަމާދުން ކުލަޖަހަން ނުކުތުމުގެ ކުރިން ޢީދުނަމާދުކުރީ ކިތަށް ބޭފުޅުންތޯ އަދި ކުލަޖެހުއްޓާލާފަ ވިއަސް މެންދުރު ނަމާދުކުރީ ކިތައްބޭފުޅުންތޯ ﷲ ފަރުޟުކުރެއްވި ކަންތައްތައް ދޫކޮށް ޢީދު އުފާ ކުރުމަށޭ ކިޔާ ކުލަޖެހުމާއި އެފަދަ އެހެނިހެން ކަންތައްކުރުމަކީ ބަލާބޮޑުކުރުން ނޫން ދެންކޮންކަމެއް\nއޮގަސްޓް 11, 2019 19:59\nއެހެންމީހުންގެ ގަޔަށް ކުލަ ޖެހުމަކީ ވިޔާނުދާ އަމަލެއް. ދަށުދަރަޖައިގެ ކަމެއް\nއޮގަސްޓް 11, 2019 22:05\nމާ ސަޅި ކަމަކަށް ހެދިގެން ނުޖެހޭ މީސް މީހުންގެ ގަޔަށް ބޮލަށް އަރާ ފެންޖަހާ ކުލަ ޖަހާކަށް. މީ ވަރަށް މަސްލަޙަތު ގެއްލޭ ކަމެއް. ކުލަ ޖަހަނީޔޭ ކިޔާފަ މީހުންގެ އަނބިންގެ ގަޔަށް އަރާ ޅަ ޒުވާން އަންހެން ކުދިންގެ ގަޔަށް ބޮލަށް އަރާ ޖިންސީ ގުނަވަންތަކުގައި ހިފާ ހަދަނީ. ޢީދު ފާހަގަ ކުރަނީޔޯ މިވެސް. މީ ޢީދުގެ ޙުރުމަތް ކެނޑުން ނޫން ދެން ކޮން ކަމެއް؟ މިކަން ނުކޮށްވެސް ޢީދު ފާހަގަކުރަން އިނގެންވާނެ.\nއޮގަސްޓް 11, 2019 22:08\nއޭ ބުނަން ކުލަ ޖެހުމުގައި ޚާއްސަ ސަމާލުކަމެއް ދޭންޖެހޭ އެބަ. ބައެއް މީހުން އެބަތިބި އަގުބޮޑުކޮށް ވަރަށް ސީރިއަސްކޮށް ލޮލުގެ ސާޖަރީވެސް ހަދައިގެން. އެމީހުންގެ ލޮލަށް ގެއްލުމެއް ލިބިއްޖެއްޔާ ވަރަށް ގެއްލުންވާނެ އެމީހާއަށާއި އެމީހާގެ އާއިލާއަށްވެސް. ވީމާ ބުއްދިވެރީ ގަދަކަމުން ކުލަ ނުޖެހުން. ކުލަ ޖަހާ ބަޔަކާ އެކު ވަކި ސަރަޙައްދެއްގެ ވަކި ގަޑިޔެއްގަ ކުލަ ޖަހާ. އިލްތިމާސް ކުރަން.\nއޮގަސްޓް 11, 2019 23:03\nހުރިހާ ދަންނަ ބޭކަލުންތަ މިޔަށް ކޮމެންތު ކޮއްފަ މިތިބީ. ދެން މިހެން ބުނާ އިރަށް ފެލިގަންނާނެ!


vnews - Real'in reethi footboalha eh kulhen beynumeh nuvey: Xavi\nރެއާލް އަދި ބާސާ މީގެކުރިން ބައްދަލުކުރި މެޗެއްގެ ތެރެއިން - ފޮޓޯ: ގެޓީ\nރެއާލް މެޑްރިޑުން ރީތި ފުޓުބޯޅައެއް ކުޅެން ބޭނުން ނުވާ ކަމަށް ވާދަވެރި ބާސެލޯނާ އަށް ކުޅުނު ޒަވީ ހެނާންޑޭޒް ބުނެފި އެވެ.\nސްޕެއިންގެ ނޫހެއް ކަމަށްވާ "އެލް ޕެރިސް"އަށް ދިން އިންޓަވިއުއެއްގައި ޒަވީ ބުނީ ރެއާލް އަކީ ރީތި ފުޓުބޯޅައެއް ކުޅެން ބޭނުންވާ ކްލަބެއް ނޫން ކަމަށާއި، އެޓީމުން އަބަދުވެސް ބަލާނީ ކުރިއަށް ދިގު ބޯޅައެއް ލުމަށް ކަމަށެވެ.\nޒަވީ ބުނީ ރެއާލްގެ ކޯޗުކަމާ ހޯޒޭ މޮރީނިއޯ ހަވާލުވެހުރިއިރު އެ ކްލަބުން ބޯޅަ އަވަހަށް ދޭން އިސްކަންދެނީ އެންހަލް ޑިމަރިއާ އާއި ކްރިސްޓިއާނޯ ރޮނާލްޑޯ ނުވަތަ ކަރިމް ބެންޒެމާ އަށް ކަމަށެވެ. އެގޮތުން އެ ކުޅުންތެރިޔަކު ވީހާވެސް އަވަހަށް ލަނޑު ޖެހުމަށް މަސައްކަތްކުރާ ކަމަށެވެ.\nމީގެއިތުރުން ޒަވީ ބުނީ ރެއާލްގެ ފޯވާޑް ލައިނަށް ބޯޅަ ސަޕްލައިކުރުމުގެ މަސައްކަތް މިހާރު ކުރަނީ ގެރެތް ބޭލްއަށް ކަމަށާއި، އެއްވެސް ވަރަކަށް ފުޓުބޯޅަ ކުޅެން އެޓީމު ނުވިސްނާ ކަމަށެވެ.\nބާސާގެ ކުޅުމާ ބެހޭގޮތުން އެ ކްލަބުގެ ކެޕްޓަންކަންވެސް ކުރި ޒަވީ ބުނީ ކޮންމެ ކުޅުންތެރިޔެއްގެވެސް އެންމެ ފަހުގެ އިމްތިހާނަކީ ބާސާ ކަމަށާއި، އެއީ ކުޅެން އެންމެ އުނދަގޫ ކްލަބް ކަމަށެވެ.\nސްޕެނިޝް ލަލީގާގައި މި ސީޒަނުގައި ރެއާލް އަށް ރަނގަޅު ކުޅުމެއް ނުދެއްކޭއިރު، އެޓީމު އޮތީ ކުޅުނު 17 މެޗުން ލިބުނު 32 ޕޮއިންޓާއެކު ޕޮއިންޓް ތާވަލުގެ ހަތަރުވަނައިގައެވެ. ބާސާ އޮތީ ކުޅުނު 18 މެޗުން ލިބުނު 48 ޕޮއިންޓާއެކު ޕޮއިންޓް ތާވަލުގެ އެއްވަނައިގަ އެވެ. ބާސާ ވަނީ އެއްވަނައިގައި ނުވަ ޕޮއިންޓްގެ ލީޑެއް ނަގާފަ އެވެ.\nމި ސީޒަނުގައި ބާސާ ކުޅުނު އެއްވެސް މެޗަކުން އަދި ބަލިވެފައެއް ނުވެ އެވެ. އެހެންނަމަވެސް ރެއާލް ވަނީ ލީގުގައި ކުޅުނު 17 މެޗުގެ ތެރެއިން ތިން މެޗުން ބަލިވެފަ އެވެ. ބާކީ ނުވަ މެޗު އެޓީމު މޮޅުވިއިރު، އަނެއް ފަސް މެޗު ނިމުނީ އެއްވަރުވެގެންނެވެ.


ނަސީރުގެ ފަލްސަފާ – އާއިލީ ގުޅުމުގެ ތެރެއިން މަޖިލިސް މެމްބަރުނެގުން! — Ihavandhoo.com\nނަސީރުގެ ފަލްސަފާ – އާއިލީ ގުޅުމުގެ ތެރެއިން މަޖިލިސް މެމްބަރުނެގުން!\n10 މާރިޗު 20199މުހައްމަދު އަކްރަމް\nއިހަވަންދޫ ދާއިރާގެ މަޖިލިސް ގޮނޑިއަށް ބޭފުޅަކު އިންތިހާބުކުރުމާއި ގުޅޭގޮތުން، އަމިއްލަ ގޮތުން އިހަވަންދޫ ދާއިރާއަށް ވާދަކުރައްވާ އަހްމަދު ނަސީރު އެބޭފުޅާގެ ފަލްސަފާ ހާމަކުރައްވައިފިއެވެ. ނަސީރުގެ މިފަލްސަފާ ހާމަކުރެއްވީ މިއަދު ޓީވީއެމްއިން ގެނެސްދިން އިހަވަންދޫ ދާއިރާގެ މަޖިލިސް ބަހުސްގައި ވާހަކަފުޅު ދައްކަވަމުންނެވެ.\nނަސީރު ވިދާޅުވީ އަޅުގަނޑުމެން މިހާރު އިހަވަންދޫއިން މިފަށައިގެންއުޅޭ މައިގަނޑު އެއް އަސާސަކީ އާއިލާ ގުޅުމުގެ ތެރެއިން އަޅުގަނޑުމެންގެ މަޖިލިސް މެމްބަރު ނެގުންކަމުގައެވެ. ނަސީރުގެ ވިސްނުން ތަފްސީލް ކޮށްދެއްވަމުން ވިދާޅުވީ، އެއީ ޕާޓީނިޒާމް އައިސްގެން އާއިލާތަކުން ކެނޑިފައިވާގުޅުންތައް ބަދަހިކޮށް އަޅުގަނޑުމެންގެ އާއިލާތައް ޒިންމާދާރުކޮށް، އެއް އާއިލާ އަނެއް އާއިލާޔާއި ރަނގަޅަށްގުޅި ބަދަހިވެގެން އަޅުގަނޑުމެންގެ މަޖިލިސް މެމްބަރު ނެގުންކަމުގައެވެ.\nނަސީރު ވިދާޅުވީ މިކަމުގެ ނަތީޖާ އަކަށްވާނީ ކޮންމެ ރަށެއްގައިވެސް އުފެދިފައިވާ އެންމެ ބޮޑު އާއިލާތަކުގެ ރުހުން ލިބިގެން މަޖިލިސް މެމްބަރެއް އައުންކަމުގައެވެ. ނަސީރު ވިދާޅުވީ މިހެން ހެދުމުން އެރަށެއްގެހުންނަ އުނިސިފަތަކާއި އަދި ބޭނުންވެފައިވާ ކަންކަން އިއްވުމަށް، އެއިރަކު އެދުވަސްވަރެއްގައި އޮންނަ އާއިލާއެއްގެ އެންމެ އިސްފަރާތަކަށް މަޖިލިސް މެމްބަރަކަށް ވެވޭނެކަމުގައެވެ.\nނަސީރުގެ އިތުރުން 19ވަނަ ރައްޔިތުންގެ މަޖިލިސް އިންތިހާބުގައި އިހަވަންދޫ ދާއިރާއަށް ވާދަކުރާ އަނެއް3ކެނޑިޑޭޓުންވެސް މިބަހުސްގައި ބައިވެރިވެފައިވެއެވެ.\nރައްޔިތުންގެ މަޖިލީހުގެ އިންތިހާބުގައި، ވާދަކުރުމަށް ނަސީރު ފުރަތަމަ ފޯމް ހުށަހެޅުއްވީ ޕީޕީއެމްގެ ޓިކެޓްގައެވެ. ނަމަވެސް އެބޭފުޅާ ފަހުންވަނީ އަމިއްލަގޮތުން އިންތިހާބުގައި ވާދަކުރެއްވުމަށް އަލުން ފޯމް ހުށަހަޅުއްވައިފައެވެ.\nމަޖިލިސް މެމްބަރުކަން ވިރާސީ ކަމަކަށް ބަދަލުކޮށްލައްވަނީތޯ؟\n– 10 މާރިޗު 201921\n– 10 މާރިޗު 201922\nMeehaku moyavedhaane.... Bodu aailaage bodu meehaa majilihah dhaagothasho........\n– 10 މާރިޗު 2019 1 2\nއަޅުގަނޑު އިހަވަންދޫއަށް ހުރިހާ ކަމެެއް ކޮށްދޭނީ․
މާރަންދޫ މޮޅަދޫ ނުދަންނަން\nބޮޑު އާއިލާއިން․ ބޮޑު ރަށުން․ ބޮޑު އިހަވަންދޫން މެމްބަރުން ދޯ؟ މާރަންދޫ މޮޅަދޫ ކޮބާ؟؟\nރައީސް ޔާމިން އަށް ތާއިދު ކުރައްވާ އިހަވަންދޫ ދާއިރާގެ ރައްޔިތުން ރައީސް ޔާމިން އދިލެއްވި ގޮތަށް، ޕުރޮގުރެސިވް ކޯލިޝަނުން އެދިލެއްވި ގޮތަށް އަޒުމާއެކު ކުރިއަށް ދިއުމަށް ގޮވާލަން․ ރައީސް ނަޝީދުގެ ކިބައިން މިގައުމު ސަލާމަތް ކުރަން އެބަޖެހޭ․\nބައްލަވާ ނަސީރޫޫޫޫ․․․ އިހަވަންދޫ ތަރައްޤީ އަށްޓަކާ ކޮނމެ ކަމެއްވެސް ކޮށްދޭނަން ހޮވިއްޖެ ނަމަ އިހަވަންދޫގެ ރައްޔިތުންގެ ހައްޤުގާ ދެމި ހުންނާނަން․․․ބަލަ މަނިއްޕުޅާ އަދި މޮޅަދޫ މާރަންދޫ އެބައޮތޭ ދާއިރާގަ ތިވިސްނަނީ އެ ދެ ރަށުން ވޯޓް ގަނެފަ އެ ދެރަށް މަތިން ހަނދާން ނައްތާލަންތަ؟ މާރަންދޫ މީހުންނަށް އެނގޭ މިހާރު ނަސީރު ހައްދާލަން․․․․․․․ ރުފިޔާ ދިންވަރަކަށް ހިޔާނަން އެކަމަކު ތިވީގޮތުން ވޯޓް ހޯހޯ މަށްެއް ނުދޭނަން އަދި މާރަްނދޫ މީހުން ތިބީ މިގޮތުގަ․․․․․ އަހަރެމެން މިފަހަރުވެސް ނަގާނީ މުހަންމާ․․․އަހަރެމެން ނަސީރު ފަހަތުގަ ތިބީ ވަރަށް އިޚުލާސް ތެރިވާނެކަމަށް އަދި މިހާރު މުހަންމާ ނިކުތީމަ ދެން ކިހިނެއް ނަސީރު ފަހަތުން ދާނީ ވަރަށް ވެދުން\n– 11 މާރިޗު 2019 1 2\nމާރަންދޫ އަދި މޮޅަދޫގައިވެސް ނަޞީރުގެ އާއިލާ އެބައޮތް
ނަސީރު އިހަވަންދޫ ދާއިރާ ކުރުކޮށް އިހަވަންދޫއޭ ކިއީ
ނަސީރުގެ ސަޕޯޓަރުން ރުޅިނާރުވާތި!\nNaseeru aky supportarun Gina candidate eh ekamaa jealous nuvebala heyonuvaane..meee naseeruge faharu


Villa College Ge Futsal Mubaaraaiy Fashaifi - Vaguthu\nރާއްޖޭގެ ކުޅިވަރު , ކުޅިވަރު , ފުޓުބޯޅަ , ފުޓްސަލް\nވިލާ ކޮލެޖްގެ ފުޓްސަލް މުބާރާތް ފަށައިފި\nރާއްޖޭގެ އެންމެ ބޮޑު އެއް ކޮލެޖް ކަމުގައިވާ ވިލާ ކޮލެޖްގެ ފުޓްސަލް މުބާރާތް މިއަދު ފަށައިފިއެވެ. މިއީ އެ ކޮލެޖްގެ ސުޑަންޓް އެސޯސިއޭޝަނުން އިންތިޒާމްކޮށްގެން "ފުޓްސަލް ޓޯނަމެންޓް 2k17" ގެ ނަމުގައި ބާއްވާ މުބާރާތެކެވެ.\nދެ ޖިންސުގެ ދަރިވަރުންނަށްވެސް ހުޅުވާލެވިގެން ބޭއްވޭ މި މުބާރާތުގައި ޖުމްލަ 21 ޓީމަކުން ވަނީ ބައިވެރިވެފައެވެ. އެއީ އަންހެން ކުދިންގެ6ޓީމާއި ފިރިހެން ކުދިންގެ 15 ޓީމެވެ.\nވަގުތު އަށް މައުލޫމާތު ދެމުން އެ ކޮލެޖްގެ ސުޑަންޓް އެސޯސިއޭޝަންގެ މެމްބަރަކު ބުނެފައިވަނީ މު މުބާރާތަކީ ދަރިވަރުންގެ މެދުގައި އެކުވެރިކަން އާލާކޮށް، އެކުދިންގެ ތެރޭގައި އޮންނަ ގުޅުން އިތުރަށް ބަދަހި ކުރުމުގެ އިތުރުން ކިޔެވުމުގެ ބޭރުން އެކުދިންނަށް ރަނގަޅު ވަގުތުކޮޅެއް ހޯދައި ދިނުމުގެ މަޤުސަދުގައި ބޭއްވޭ މުބާރާތެއް ކަމަށެވެ.\nމިއަދުގެ ހެނދުނު ފެށުނު މި މުބާރާތުގެ ގްރޫޕް ސްޓޭޖް މެޗުތައް މިރޭ ކުޅެ ނިމޭއިރު، މާދަމާ ކުޅެވޭނީ ކުއާޓާރ ފައިނަލް މެޗާއި ސެމީގެ އިތުރުން ފައިނަލް މެޗެވެ. ދަރިވަރުންގެ ފަރާތުން މި މުބާރާތަށް ލިބުނު ތަރުޙީބު ވަރަށް ބޮޑެވެ. ވިލާ ކޮލެޖްގެ ނައިފަރު އަދި މަހިބަދޫ ކެމްޕަހުން އަމިއްލަ ހަރަދުގައި މި މުބާރުގައި ބައިވެރިވުމަށް މާލެ އައިސްފައި ވުމުން އެކަން ސާބިތުވެއެވެ. އަދި މިއީ އަތޮޅު ކެމްޕަސްތަކުގެ ޓީމްތަކުން ބައިވެރިވެގެން ބޭއްވޭ ފުރަތަމަ މިފަދަ މުބާރާތް ކަންވެސް ފާހަގަކޮށްލެވެއެވެ.\nޗެމްޕިއަން ޓީމަކަށް 2000 ރުފިޔާގެ ފައިސާގެ އިނާމެއް އެރުވޭ މި މުބާރާތުގައި އެންމެ މޮޅު ފަސް ކުޅުންތެރިންނާއި މުބާރާތުގެ އެންމެ މޮޅު ކުޅުންތެރިޔާގެ އިތުރުން އެންމެ މޮޅު ކީޕަރުވެސް ހޮވިގެން ދާނެއެވެ.\nހިންނަވަރާއި ނޮޅިވަރަންފަރު މޮޅުވިއިރު މާފަރާއި ވަށަފަރު އެއްވަރުވެއްޖެ\nހަ ވަނަ ޔުނިޓީ ކަަޕްގެ ގުރުއަތު ނެގުން ބާއްވައިފި\nގޯލްޑެން ފުޓްސަލް ޗެލެންޖްގެ ފައިނަލުން ފޭދޫ އަދި ހެންވޭރު ޖާގަ ހޯދައިފި\nގޯލްޑެން ފުޓްސެލް ޗެލެންޖްގެ ކުއާޓާ ފައިނަލުން ޖާގަ ހޯދި ޓީމުތައް ކަށަވަރުވެއްޖެ


SunOnline: Etihad airways ah bodu gellumeh!\nއިއްތިހާދު އެއާވޭސްއަށް ބޮޑު ގެއްލުމެއް!\n22 Mar 2019, 10:28\nއިއްތިހާދު އެއާވޭސްގެ ކާގޯ ފްލައިޓެއް\nއަބޫ ދާބީގެ އެއާލައިން އިތިހާދު އެއާވޭސްއަކީ މީގެ ކުރިން އެހެން އެއާލައިންތައް ބޭންކްރަޕްޓުވާން ދަނިކޮށް އެ އެއާލައިންތައް ސަލާމަތްކޮށްދީ ވައިގެ ތެރޭ އުދުހެވެނެ މަގު ފަހިކޮށްދިން ކުންފުންޏެވެ. ނަމަވެސް ބަނގުރޫޓުވާން ކައިރިވެފައިވާ ކުންފުނިތަކަށް ހަރަދުކޮށް، އިއްތިހާދު އެއާވޭސްއަށް މިއަދު މިވަނީ ހިންދެމިލާން އުނދަގޫވާ ވަރު ވެފައެވެ.\nފާއިތުވި ތިން އަހަރު ތެރޭ 4.7 ބިލިއަން ޑޮލަރުގެ ގެއްލުމަކާ ކުރިމަތިލާން ޖެހިފައިވާ އިއްތިހާދު އެއާވޭސްއިން ވަނީ އެލިޓާލިއާ، އެއާ ބާލިން އަދި ޖެޓް އެއާވޭސްއަށް އިންވެސްޓުކޮށްފައެވެ. މެދުއިރުމަތީގެ އެންމެ ބޮޑު އެއް އެއާލައިނަށް މިއަދު ބޮޑު ދަރަންޏެއް ކުރިމަތިވެފައިވާއިރު، އެ ކުންފުންޏަށް އޮތް އެންމެ ފަސޭހަ ހައްލަކީ އެމިރޭޓްސް އާ މާޖުވެ، ދެ ކުންފުނި އެއް ކުންފުންޏެއްގެ ގޮތުގައި ހިންގުމެވެ. މިއީ މިހާރުވެސް އެކި ފަހަރުމަތިން މަޝްވަރާ ކުރެވިފައިވާ ކަމެކެވެ.\nއެމިރޭޓްސްގެ އޭ380 ފްލައިޓެއް--\nޔޫއޭއީއަކީ މެދުއިރުމަތީގެ ޓްރެވަލް ހަބްގެ ގޮތުގައި ސިފަކުރެވޭއިރު އެމިރޭޓްސްއާއި އިއްތިހާދަކީ ދުނިޔޭގެ ހުރިހާ ބައްރަކުން ޔޫއޭއީއަށް ދަތުރުވެރިން އުފުލާ ދެ އެއާލައިނެވެ. އެމިރޭޓްސްއަކީ އިއްތިހާދާ ހިލާފަށް ބޮޑު ފައިދާއެއްވާ ކުންފުންޏަކަށް ވެފައި، މި ދެ އެއާލައިނަކީވެސް ޔޫއޭއީގެ ގައުމީ ދެ އެއާލައިނަށް ވުމުން ދެ ކުންފުނި އެއްކޮށް މަސައްކަތް ކުރުމުގައި މާ ބޮޑު އުނދަގުލެއް ކުރިމަތިވާނެ ކަމަކަށް ނުބެލެވެއެވެ.\nއިއްތިހާދަށް ކުރިމަތިވެފައިވާ މާލީ ދަތިކަމާހުރެ، އެމިރޭޓްސް އާ މާޖުވުމުގެ މަޝްވަރާތައް މިދިޔަ އަހަރުގެ ސެޕްޓެމްބަރު މަހުވެސް ވަނީ ކުރިއަށް ގެންގޮސްފައެވެ. ނަމަވެސް މި ދެ އެއާލައިން އެއްކޮށްލައިގެން ހިންގުމަކީ އަވަސް މުސްތަގުބަލެއްގައި ވެދާނެ ކަމެއް ނޫންކަމަށް އެއާލައިން އިންޑަސްޓްރީގެ ކޮންސަލްޓަންޓަކު ވަނީ ބުނެފައެވެ. އެއް ސަބަބަކީ އެއް އަހަރުން އަނެއް އަހަރަށް އިއްތިހާދު އެއާލައިންސްއިން އެމީހުންގެ ލޮސް ކުޑަކުރުމެވެ.\nނަމަވެެސް އެމިރޭޓްސްއާއި އިއްތިހާދަކީ އެއް މާކެޓަކަށް ކޭޓާ ކުރާ ދެ އެއާލައިނަށް ވެފައި، އެ ދެ އެއާލައިން ގުޅިގެން މަސައްކަތްކުރުމަކީ "އެފިޝިއަންޓް" ކަމަކަށް ވާނެ ކަމަށް ދާއިރާގެ ކޮންސަލްޓެންޓް ވަނީ ބުނެފައެވެ. - އެމިރޭޓްސް އަކީ ދުބާއީގެ އެއާލައިިން އެކެވެ. އިއްތިހާދުގެ ހަބަކީ އަބޫދާބީއެވެ.\nއިންޓަނޭޝަނަލް އެއާ ޓްރާންސްޕޯޓު އެސޯސިއޭޝަނުން ލަފާކުރާގޮތުގައި 2037ގެ ނިޔަލަށް ގަލްފް ސަރަހައްދަށް ދަތުރުކުރާ މީހުންގެ އަދަދު މިހާރަށްވުރެ 290 މިލިއަން އިތުރު ވާނެއެވެ.\nދުބާއީގެ ޕްރިންސަސް ހަޔާ ކޯޓުން ހިމާޔަތަށް އެދިވަޑައިގެންފި\nބުރުޖް ހަލީފާ ދިވެހި ދިދައިން ދިއްލާލައިފި\nއަނބިކަނަބަލުންނާ ދެކޮޅަށް ދުބާއީގެ ވެރިޔާ ދައުވާކުރައްވަނީ


އިންޓަރހައުސް ނެޓްބޯޅަ މުބާރާތުގެ ތިންވަނަ މެޗް އެއްވަރުކޮށް ސިއްތިމާވާވެސް ފައިނަލްކަށަވަރުކޮށްފި. | Landhooinfo\nއިންޓަރހައުސް ނެޓްބޯޅަ މުބާރާތުގެ ތިންވަނަ މެޗް އެއްވަރުކޮށް ސިއްތިމާވާވެސް ފައިނަލްކަށަވަރުކޮށްފި.\nނ.ލަންދޫ ސްކޫލްގައި މިހާރު ހިނގަމުންދާ އިންޓަރހައުސް ނެޓްބޯޅަ މުބާރާތުގެ މިއަދުކުޅެވުނު3ވަނަ މެޗް ދޮށިމޭނާ އާއިއެކު ކުޅެ އެއްވަރުކޮށް މުބާރާތުގެ އެއްކޮޅުން ސިއްތިމާވާ ހައުސް ފައިނަލަށް ހިނގައްޖެއެވެ. ސިއްތިމާވާ މިއަދު ފައިނަލް ކަށަވަރުކުރިއިރު އަނެއްކޮޅުން ބައްދަލުކުރާނީ ރެހެންދިހައުސްއެވެ. ދޮށިމޭނާ ހައުސްވަނީ ކުޅުނު އެއްވެސް މެޗަކުން މޮޅުނުވެ މުބާރާތުގެ އެންމެ ފުލަށް ވެއްޓިފައެވެ.\nމިއަދުގެމެޗްގައި ސިއްތިމާވާ ހައުސްއާއި، ދޮށިމޭނާ ހައުސް ބައްދަލުކޮށް 8 ޕޮޓް 8 ޕޮޓުން މެޗްއެއްވަރު ވިޔަސް ފައަނަލަށް ސިއްތިމާވާ ގޮސްފައިވަނީ ކުޅުމެޗްތަކަށް ބަލާ އެންމެ ގިނަ ޕޮޓްކުރެވިފައިވަނީ ސިއްތިމާވާ ހައުސްކަމަށްވުމުންނެވެ. ސިއްތިމާވާވަނީ ޖުމްލަ 20 ޕޮޓްކޮށްފައެވެ. ދޮށިމޭނާއަށް ކުރެވިފައިވަނީ 8 ޕޮޓެވެ.\nމި މުބާރާތުގެ ފައިނަލްމެޗް އޮންނާނީ މިއަންނަ ހުކުރުދުވަހުއެވެ. މިއަދު ކުޅުނުމެޗްގެ ކްއީން އޮފްދަމެޗަކަށް ހޮވިފައިވަނީ ދޮށިމޭނާހައުސްގެ އާމިނަތު މަނީޝާއެވެ. އިނާމްދެއްވީ މިމުބާރާތުގެ އެއް އަންޕަޔަރ ނ.ލަންދޫ ކަރަންކާވިލާ އަލްފާޟިލާ ޙައްވާ ސުޖާދާއެވެ.


ޕްރިންސް ޗާލްސްއަށް އަންހެނަކު ނޫނެކޭ ބުނިކަން އެނގޭތަ؟\nކަންކަން ނިމިގެން ދިޔައީ ޗާލްސް އުއްމީދު ކުރެއްވި ގޮތަކަށް ނޫން\nއެމެންޑާ ނެޗްބުލްއަށް 1977 ގައި ޗާލްސް ކައިވެނި ހުށައެޅުއްވި\n12 މެއި 2021 | ބުދަ 19:24\nއިނގިރޭސިވިލާތުގެ ވަލީއަހުދު ޕްރިންސް ޗާލްސް\nއިނގިރޭސި ވަލީއަހުދު ޕްރިންސް ޗާލްސް އާއި ލޭޑީ ޑަޔާނާގެ ގުޅުމާއި ކައިވެނީގެ ކަންކަން ދިޔަގޮތް އެންމެނަށް ވެސް ވަރަށް ރަނގަޅަށް އެނގެއެވެ. އެކަން ފެށުނު ގޮތާއި ނިމުނުގޮތްވެސް އެނގެއެވެ. އަދި ކެމީލާ އާއި ޗާލްސްގެ ގުޅުން ފެށުނުގޮތާއި ކައިވެނި ކުރެވުނު ގޮތަކީ ވެސް މީހުންނަށް އެނގޭ ކަންކަމެވެ. އެކަމަކު މި ދެ މީހުން ފިޔަވައި އެހެން އަންހެނަކާއި ކައިވެނީގެ ގޮތުން ގުޅެން ޗާލްސް ހުށައެޅުއްވިކަން އެނގޭ މާގިނަ ބަޔަކު ނެތެވެ.\nކައިވެނީގެ ގޮތުން ގުޅެން ޗާލްސް ހުށައެޅުއްވި އަންހެނަކީ އެމެންޑާ ނެޗްބުލްއެވެ. އެކަމަކު ކަންކަން ދިޔައީ ޗާލްސް އުއްމީދު ކުރެއްވި ގޮތަކަށް ނޫނެވެ. ޗާލްސްއާ ކައިވެނީގެ ގޮތުން ގުޅޭކަށް އެމެންޑާ ބޭނުމެއް ނުވިއެވެ. އެހެންވެގެން ނޫނެކޭ ބުނީއެވެ.\nއެމެންޑާ ނެޗްބުލް - ގެޓީ އިމޭޖަސް\nއިނގިރޭސިވިލާތުގެ ޗެނަލް4 ޓީވީން ގެނެސްދިން ޑޮކިއުމަންޓްރީއެއްގައި ބުނާ ގޮތުން އެމެންޑާއަކީ ޕްރިންސް ޗާލްސްގެ ބޮޑު ބޭބެއެއް ކަމަށްވާ ލޯޑް މައުންޓްބެޓްންއަށް ކާފަ ކިޔާ ކުއްޖެކެވެ. ޕްރިންސް ޗާލްސްއާއި އެމެންޑާ ދެވައިފައި އިނގިރޭސިވިލާތުގެ މުސްތަގުބަލުގެ ރާނީއަކަށް އެމެންޑާ ހެދުމަކީ ލޯޑް މައުންޓްބެޓްންގެ ޒަމާންވީ ހުވަފެނެކެވެ. ޗާލްސްއަށް ވުރެ އެމެންޑާ ނުވަ އަހަރު ހަގެވެ. އެހެންވީމާ ޝާހީ އާއިލާގެ ގިނަ ބަޔަކަށްވެސް ފެނުނީ މިއީ ވަރަށް ގުޅޭ ޖޯޑެއް ކަމުގައެވެ.\nލޯބީގެ ގޮތުން މި ދެމީހުން ގުޅިގެން ނޫޅުނަސް ގާތްކަން އޮވެއެވެ. އެ ގާތްކަމުގެ ތެރެއިން ކެރީބިއަންގައި ޔޮޓް ދުއްވުމުގެ ދިގު ދަތުރެއްގައިވެސް ޗާލްސް ވަނީ އެމެންޑާ ބައިވެރި ކުރައްވާފައެވެ. އެ ދަތުރުގައި އެމެންޑާގެ ކައިވެންޏަށް އެދިވަޑައިގެން ޗާލްސް ހުށައެޅުއްވިއެވެ. ވިދާޅުވިއެވެ. މަށާ އިނދެފާނަން ހެއްޔެވެ. ޖަވާބުގައި އެމެންޑާ ދެންނެވި ކަމަށް ވަނީ ނޫނެކޭއެވެ. ތިޔަކަމެއް ނުވެވޭނެއެވެ.\nޗާލްސްގެ ހުށައެޅުއްވުމަށް އެމެންޑާ ނޫނެކޭ ބުނުމުގެ ސިއްރަކީ ޗާލްސް ދެކެ ލޯބި ނުވުމާއި ޗާލްސްއަކީ ދުރުތާ ތިމާގެ މީހަކަށްވާތީ ބޭބެޔާއި ކޮއްކޮގެ ގުޅުމެއް ގޮތަށް އެމެންޑާއަށް ނެގިފައި އޮތުމުންނެވެ. މިކަމެއް ހިނގީ 1977 ގައެވެ. އެމެންޑާގެ ރުހުން ލިބިވަޑައި ނުގަތީމާ ދެން އެކަން ދޫކޮށްލައްވާފައި ޗާލްސް ގުޅިވަޑައިގަތީ ޑަޔާނާއާއެވެ. ޑަޔާނާއަށް ކައިވެނި ހުށައެޅުއްވީމާ ވަރަށް އަވަހަށް އާނއެކޭ ވިދާޅުވެއްޖެއެވެ.\nޑަޔާނާއާއި ޗާލްސް ކައިވެނިބެއްލެވީ 1981 ގައެވެ. އެ ކައިވެނިން ދެ ފިރިހެން ބޭފުޅުން ލިބިވަޑައިގެންފައި ވަނިކޮށް 1996 ގައި ޗާލްސް ވަނީ ޑަޔާނާ ވަރިކުރައްވައިފައެވެ. އޭގެ އަހަރުތަކެއް ފަހުން 2005 ގައި ޗާލްސް ދެން ކައިވެނި ބެއްލެވީ އިހުގެ ލޯބިވެރިއެއް ކަމަށްވާ ކެމީލާއާއެވެ. އަނެއްކޮޅުން އެމެންޑާ ވެސް ހުސްކޮށް ހުރެހުރެފައި 1987 ގައި ކައިވެނި ކުރީ އެހެން ޗާލްސްއަކާއެވެ. އެއީ ލިޔުންތެރިޔާ ޗާލްސް ވިންސެންޓް އެލިންވަތެވެ. މިކައިވެނިން ތިން ކުދިން ލިބިފައިވެއެވެ.\nރިވިއު ކުރީ: އިމާދު ލަތީފް\nދި ރޯޔަލް ފެމިލީ\n6 ދުވަަސް ކުރިން\nކަނޑިއަކުން ކޭކުފަޅުއްވައި އިނގިރޭސި ރާނީގެ ހުނަރުފުޅު ދައްކަވާލައްވައިފި\nސަޅި ވަނަން ވިދާޅުވުމުގައި ޕްރިންސް ޖޯޖް ވަރެއްނެތް\nޕްރިންސް ހެރީގެ އައު ސިލްސިލާގައި ޑަޔާނާގެ ޖަނާޒާގެ މަންޒަރެއް\nއައު ކައިވެނިފުޅަކަށް އިނގިރޭސި ރާނީ ތައްޔާރުވެވަޑައިގަންނަވަނީ\nޔޫރޯ 2020 - ކްރޮއޭޝިއާ އާއި ޗެކް ރިޕަބްލިކް ބައްދަލުކުރި މެޗު\nޔޫރޯ 2020 - ސްވިޑެން އާއި ސްލޮވާކިއާ ބައްދަލުކުރި މެޗު


Addu gai nukulhedhey meehaku Rape kuri massaigai dhauvaa ufulaifi | Mihaaru\nނުކުޅެދުންތެރިކަން ހުންނަ މީހަކު ރޭޕްކުރި މައްސަލައިގައި ދައުވާ އުފުލައިފި\nއައްޑޫ ހިތަދޫގައި ހާއްސަ އެހީ އަށް ބޭނުންވާ އަންހެނަކު ރޭޕްކުރި ކަމަށް ތުހުމަތު ކުރެވޭ މައްސަލައިގައި ދެ މީހެއްގެ މައްޗަށް ހިތަދޫ މެޖިސްޓްރޭޓް ކޯޓުގައި ދައުވާ އުފުލައިފި އެވެ.\nމިދިޔަ ޖުލައި މަހުގެ 31 ވަނަ ދުވަހުގެ ފަތިހު އެ އަމަލު ހިންގި މައްސަލާގައި ދައުވާ އުފުލާފައިވަނީ މަޚްތޫމް މޫސާ ދީދީ، މާލެ، ދަފްތަރު ނަންބަރު 963، އަށާއި އަލީ ޝިމާއު ޒުބައިރު، ސ. ހިތަދޫ، ޒަހާމަންޒިލްގެ މައްޗަށެވެ.\nއެ މީހުންގެ މައްޗަށް އުފުލާފައިވާ ނުކުޅުދުންތެރިކަމެއް ހުރި މީހަކާ އެކު ޖިންސީ އަމަލު ހިންގުމުގެ ކުށުގެ ދައުވާ ސާބިތުވެއްޖެ ނަމަ 15 އަހަރާއި 20 އަހަރާ ދެމެދުގެ މުއްދަތަކަށް ޖަލަށް ލެވޭނެ އެވެ.\nއަލީ ޝިމާއު ޒުބައިރުގެ މައްޗަށް ބަނގުރާ ބުއިމުގެ ކުށުގެ ދައުވާ ވެސް އުފުލާފައިވާއިރު އެ ދައުވާ ސާބިތު ވެއްޖެނަމަ 1 މަހާއި6ދުވަހަށް ޖަލަށް ލުމާއެކު 40 އެތިފަހަރުން ޖަލްދުކުރެވޭނެ (ހައްދު ޖެހޭނެ) އެވެ.\nރޭޕްކުރުމާއި ޖިންސީ ގޯނާގެ މައްސަލަތައް ރާއްޖޭގައި ފަހަކަށް އައިސް ވަނީ އިތުރުވެފަ އެވެ. އެފަދަ މައްސަލަތައް އިތުރުވަނީ އެކަށީގެންވާ ފިޔަވަޅު ނާޅާތީ ކަމަށް ބުނެ މާލޭގައި މި ފަހުން އިހުތިޖާޖުތަކެއް ވެސް ވަނީ ކޮށްފަ އެވެ.\nސ. ހިތަދޫ ފުލުހުން ޖިންސީ އަނިޔާ\nއއ. ތޮއްޑޫގައި ދިރިއުޅޭ ޚާއްސަ އެހީއަށް ބޭނުންވާ އަންހެނަކަށް ޖިންސީ ގޯނާކުރި ބަންގްލަދޭޝްގެ މީނާއަށްވެސް .15 އަހަރާއި 20 އަހަރާ ދެމެދުގެ މުއްދަތަކަށް ޖަލަށް ލާންޖެހޭނެ


ދެފުށްކެހެރި ލޯބި – Esfiya\nހަޤީޤީ ކުރުވާހަކަ މަޖާ4days ago\nހުޒާމް އަކީ ކުޑަ އިރުން ފެށިގެން ވެސް އަންހެން ކުދީންނާ ދޯޅު މީހެކެވެ. އެއް ދުވަހު އެއްކުއްޖަކާ ރައްޓެހި ވެގެން އުޅޭ އަޑު އިވިއްޖެއްޔާ އަނެއް ދުވަހު އިވޭނީ އެހެން ކުއްޖަކާ ރައްޓެހިވެގެން އުޅޭ އަޑެވެ. މިޒާޖުގެ ގޮތުން ސިޔާސަ ނަމަ ވެސް ބަސް ވެސް އަހައެވެ. އެކަމަކު އޭނާ ފުރާވަރަށް އަޅަމުން އައި އިރު ގެއިން ނުކުމެގެން ދަނީ މައިންބަފައިންނަށް ވެސް އަންގާ ނުލައެވެ. އެކަމާ އޭނާގެ ދައްތަ މެންނާއި މަންމަ މެން ކިތަންމެ ހަޅޭކެއް ލައި ނަސޭހަތް ދިނަސް އޭނާގެ ހުވާހެއް ނެތެވެ. އޭނާގެ ޢާއިލާ ޖެހެނީ ބަސް ނުވިކޭ އޮޑިއެއްގެ ދިރުނބާކޮޅަށް އަރާށެވެ. ކޮންމެ އަކަސް ގްރޭޑް އަށަކަށް އޭނާ މާލެއަށް ކިޔަވަން ފޮނުވާލިއެވެ. އޭނާ ހުރީ އޭނާގެ ދެވަނަ ދައްތަގެ ގޭގައެވެ.\nއެންމެ މަތީ ފެންވަރުގެ ސަނަދު ތަށް ޙާސިލް ނުކުރެވުނަސް މެދު މިންވަރެއްގައި ހުޒާމް ދިޔައީ އޭނާގެ ނަތީޖާ ދަމަހައްޓަމުންނެވެ. އަހަރުތަށް މާޒީ އާއި އެކުވެ ހުޒާމްގެ އޯލެވެލް އިމްތިޙާން ތަކުގެ އަހަރު ފެށުނެވެ. މަދްރަސަތުލް އަޙްމަދިއްޔާގެ ގަދަ ދިހައެއް ގައި އެ އަހަރު ހިމެނުމަށް ޢާއިލާ އަށް ހުޒާމް ވަޢުދު ވީ ނަމަވެސް އޭނާ ގިނަ ވަގުތު ހުސްކުރަމުން ދިޔައީ ފޯނަށެވެ. ތިން ހަތަރު ގަޑިއިރު ވަންދެން އެ ސޮރު ކޯލެއްގައި އޮންނަ ކަމަށް އެސޮރުގެ ދައްތަ އަށް ފާހަގަ ވާން ފެށިއެވެ. އެކަން ބޮޑުވެގެން ދިޔައީ ހުޒާމް ދައްތަ ހީވެސް ނުކުރާ ވަރަށެވެ. އެކަމާ ހުޒާމްގެ ބޭބެއާއި ބޭބެގެ އަންހެނުން އަދި އޭނާގެ ދެތިން ދައްތައެއް ހަވާލު ވިއެވެ. އެމީހުންގެ ހޯދުން ތަކުން ފެނުނީ އެ ފޯނު ކޯލުގެ އަޑީގައި އަންހެން ކުއްޖަކު ވާކަމެވެ. ކޮންމެއަކަސް ހުޒާމްގެ ބޭބެ މެން ވަރަށް ރަސްމީ ގޮތެއްގައި އެ އަންހެން ކުއްޖާގެ މަޢުލޫމާތު ހޯދަން ފެށިއެވެ. ދުނިޔޭގައި ލެއްވިހާ ސޯށަލް މީޑިއާ އެޕްލިކޭށަން ތަކެއް ބަލައި ފާސްކުރަން ފެށިއެވެ. އެމީހުންގެ ތަޙުލީލު ކުރުން ކުރިއަށް ދިޔަތާ މާ ގިނަ ދުވަހެއް ނުވެ އިންސްޓާގްރާމް އިން އެ ކުއްޖަކު އެމީހުން ހޯދި އެވެ. އެހެނަސް ކޯޓަށް ހާޒިރު ކުރުމުގެ ކުރިން ބޮނދާ ރައްކާ ވެއްޖެ އެވެ. ހާދަހާވާ ކުޅަދާނަ ކުއްޖެކެވެ. އެހިސާބުން ދެނެއް ހުޒާމްގެ ބޭބެ މެންނަކަށް އެ މަންޖެ އެއް ނުފެނުނެވެ. ކަނޑި ނަގައި ކަނޑީގެ އުރަގަނޑު ދަމައިގަންނާން ވާއިރަށް ފިލީތާ އެވެ.\nއޯލެވެލް އިމްތިޙާނު ތަށް ނިމި ނަތީޖާ އިޢުލާން ކުރެވުނެވެ. ހުޒާމް ގަދަ ހަތަކަށް އެރިއެވެ. މިކަމާ އޭނާގެ ޢާއިލާ އުފާ ފާޅު ކުރި އެވެ. އެ އަހަރުގެ ބޮޑު ޗުއްޓީ އަށް އޭނާގެ ޢާއިލާ އެމީހުންގެ ރަށަށް އައީ ސަމުގާގެ ކަށި އުތުރުގައި އިން ކަމަށް ހީ ކޮށެވެ. ނަމަވެސް އެ ކަށި ހުޒާމް ދެކުނަށް ބަދަލު ކޮށްލީ އޭނާގެ ހިތުގެ އެއްފަޅި މައުރީން ހިބައިން ދީފައެވެ. ކޮންމެ ގޮތެއް ވިޔަސް އޭނާގެ ހިތުގެ އެއް ފަޅި ވަނީ މައުރީންގެ ލޯބީގައި ކަނު ވެފައެވެ. މާލޭގެ ލޯބިވެރިޔާގެ ގޮތުގައި އެވެ. ރަށްފުށު ލޯބިވެރި އެއް ވެސް ހުންނަން ވާނެ ނޫންތޯ އެވެ؟. އެ މަޤާމު އޭނާ ހުސް ކޮށްލީ މަންހާ އަށެވެ. އޭގެފަހުން ހުޒާމްގެ ހިތުގައި ތިން ވިންދު ޖަހަމުން ދިޔައެވެ. އެއް ވިންދު މައުރީންގެ ނަމުގައެވެ. އަނެއް ވިންދު މަންހާގެ ނަމުގައެވެ. ތިން ވަނަ ވިންދު އޭނާ ދިރި ހުރުމަށްޓަކައެވެ.\nދުވަސް ތައް ހަލުއި ކަމާއި އެކު ފާއިތުވެގެން ގޮސް ހުޒާމްގެ ދައްތަ އެއްގެ އަންހެން ދަރިއަކަށް މަސް ދަތުރަކަށް ދައުވަތު ލިބުން ވާހަކަ އޭނާ ގާތު ކިޔައިފިއެވެ. އަދި އެއީ އެ ކުއްޖާގެ އެކުވެރި މަންހާގެ ބައްޕަ ދިން ދައުވަތެއް ކަމުގައި ކަމަށް ވެސް ބުންޏެވެ. ހުޒާމްގެ ހައްޓަކު ހެޔެއް ނެތެވެ. ފަސް ކާފުގެ ފަސް ސުވާލު އެއްފަހަރާ އެ ކުއްޖާއާ ކޮށްލިއެވެ. އަނެއްކާ މިހިރީ އެންމެ މޮޔަ އާޝާ ހުޒާމްގެ ޙަޔާތުގެ ދިރުނބާ ކޮޅަށް ވެސް އަރައެވެ. ނަޔާ އާއި އަހުޝާގެ ކަންތަށް ނިންމާލުމަށް ފަހު އޭނާ ހުޒާމްގެ ކަންތަކާ ވެސް ހަވާލު ވީތާ އެވެ. އާޝާގެ އަވައްޓެރި އަކަށް މަންހާ ވީ ކަން އެއީ ހުޒާމްގެ ނަސީބެވެ. މަންހާ ދެކިލުމަށް ހުޒާމް ދެން ގެންގުޅުނު ހަތިޔާރަކީ އާޝާ އެވެ. އާޝާ މެން ގެ އަށް ދަނީ ކަމަށް ބުނެ މަންމަ ގާތު ދޮގު ހަދާ ލާފައި ބައިސްކަލުގައި ގޮސް އޭނާ މުގޯލި އަޅާނީ މަންހާ މެން ގޭ ދޮށު ގައެވެ.\nވޭތުވެދިޔަ ހަފްތާ އެއްހާ ދުވަސް ތެރޭ އާޝާ ދިޔައީ ވަރަށް ރަނގަޅަށް ހުޒާމްގެ ހަރަކާތްތައް ބަލާ ފާސް ކުރަމުން ނެވެ. މިހާރު އާޝާ އަކީ ވެސް ހުޒާމްގެ ބޭބެ މެންގެ ގުރޫޕު މެމްބަރެކެވެ. އެމީހުންނަށް ހުޒާމް މަންހާގެ ފަހަތުން އުޅޭ ކަން އެނގުނީއްސުރެ އެމީހުން އާޝާ އަށް މަންހާ އާއި ހުޒާމް އެކަކު އަނެކަކަށް ބަލާ ގޮތާއި ވާހަކަ ދަށްކާ ގޮތް ހޯދުމަށް ލަފާ ދިނެވެ. ސަބަބަކީ އާޝާ އެ މީހަކާއި އެކު އެންމެ ގިނައިން އުޅޭ އެކަކަށް މަންހާ ވާތީ އެވެ. އާޝާ އޭނާގެ މަސައްކަތް ވަރަށް ފުރިހަމަ އަށް އަދާ ކުރަމުން ދިޔަ އެވެ. އެއްފަހަރު މަންހާގެ ބޮޑީ ގާރޑަށް ވެގެންނެވެ. އަނެއްފަހަރު ހުޒާމްގެ ވޮޗަރަށް ވެގެންނެވެ. ދެމީހުން އުޅޭ ނޫޅޭ ގޮތް އެންމެ ރަނގަޅަށް ބަލަމުން ދިޔައީ އާޝާ އެވެ. ކަމުގެ ތަޖުރިބާ ހުރެގެން ނެވެ. ލޯބިވެރިންނާއި ބެހޭގޮތުން ޕީ އެޗް ޑީ ހާސިލް ކޮށްފާވާހެންވެސް ހީވެއެވެ.\nމާދަމާ އަކީ މަންހާގެ ބައްޕަ މަސް ދަތުރު ދާން ރާވާފައިވާ އޮތް ދުވަހެވެ. މިރޭ އެންމެން މަންހާ މެންގެ ގޭ ދޮށުގައި އެއްވެ އެ ތިބީ އެކަމާއި ބެހޭގޮތުން މަޝްވަރާ ކުރާށެވެ. ހުޒާމް އާއި މަންހާ އެވެ. އަދި އެމީހުންގެ ދެތިން އެކުވެރި ފިރިހެން ކުއްޖެކެވެ. އެގެއަށް އާޝާ އައީ ފިހާރައަކަށް ދިއުމަށް މަންހާ ބަލައެވެ. އެ ވަގުތު ވެގެން ދިޔައީ އެކުދިން އެ ގެއިން ދިއުމަށް ހިނގައިގަތް ވަގުތަށެވެ. ހުޒާމް އަށް އާޝާ ފެނުމުން އާޝާ ގާތަށް އައެވެ. އޭރު އާޝާ ހުރީ މަންހާ އާއި ވާހަކަ ދައްކާށެވެ. ވާހަކަ އެއް ބުނަން ކަމަށް ބުނެ ހުޒާމް އާޝާ މަންހާ ގާތުން ދުރަށް ޖެއްސި އެވެ. މަންހާ އައިސް އެދެމީހުން ދޭތެރެއަށް ވަންނަން އުޅުމުން ހުޒާމް މަންހާ ކުޑަކޮށް ކޮށްޕާލާ ދުރު ކުރި އެވެ. މަންހާ ކުސްތަޅާލި ގޮތުން ހުޒާމް ބެސްޓީ ރީތި ކޮށް ހުންނާށޭ ބުންޏެވެ. އެއާއިއެކު އާޝާ ގާތަށް އައީ ލާނެތް ހިންޏެކެވެ. “އޭ ބުރޯ… މަންހައްތަ ސެޓު ކޮށްދީބަލަ ކުޑޭއަށް” ހުޒާމް އޭނާގެ އެދުން އާޝާ އާއި ހިއްސާ ކުރި އެވެ. ކޮންކަހަލަ މޮޔަ އެއް ކަން ނޭންގޭ ޙާލު ގައެވެ. ނަމަވެސް އާޝާގެ މޫނުމަތީގައި ވީ ސުވާލު މާކެކެވެ. އޭނާ އަށް އެނގިފައި ވާ ގޮތުގައި ހުޒާމްގެ ލޯބިވެރި އެއް ހުރެ އެވެ. އަދި އެއީ މައު އެވެ. އެ ކުއްޖެއްގެ ފުރިހަމަ ނަމަކީ ކޮބައި ކަމެއް އޭނާ އަކަށް ނޭންގެއެވެ. “ދެން މައު އެ ކާކު؟” އޭނާގެ ސިކުނޑި ހިސޯރު ކޮށްލާފައިވާ ސުވާލު އާޝާ ހުޒާމް އާ ކޮށްލީ އެއްވެސް ޖެހިލުމެއް ނެތި އެވެ. “މައު އެއީ ކުޑޭ ބިޓޭ” ހުޒާމް ބޯ ކަހާލަމުން ޖަވާބު ދިނީ އާޝާގެ ހިތަށް އަރާފާނެ އެއްޗަކާ މެދު ވިސްނަމުންނެވެ. “އައްތޭ! ދެން މައު އެއް ސައިޑުގަ… މަންހައްތަ އަނެއް ސައިޑުގަ! ކަލޯ ތި ކޮންކަހަލަ ލޮއެއްބެއް؟ދެފުށްކެހެރި އެކެއްނު ތީ” އާޝާ އެހެން ބުނީ މަޖާ ވެފައި ހުރެ އެވެ. “ދެން އޭ މަންހައްތަ ކައިރީ ކިޔާނީ އިނގޭ ކުޑޭ ހާދަ ރީއްޗޭ… ހާދަ ހޭންޑްސަމް އޭ.. ވަރަށް ލޯބި ދޯ އޭ… އެހެން ކިޔާފަ މަންހައްތަ ކުޑޭ އާ ޖައްސާނީ އިނގޭ” ހުޒާމް ކުރު ގޮތަކަށް އާޝާ އަށް ކަން ކުރަންވީ ގޮތް ކިޔައިދިނެވެ. “ހާދަ ހެއްވާ މީހެކޭ ދޯ… އެ މައުރީން ފުރަގަހުގަ… މަންހައްތަ ކުރިމަތީ… މި ގޮލާ މި ވަނީ ކޮން ކަހަލަ ލޯތްބެއް… މަ އަދި ނުދެކެން އެއް ފަހަރާ ދެމީހުން ދެކެ ލޯބިވާ މީހަކު މި ނޫނީ… ދެ އަންބަށް އިންނަން އުޅެނީ ތޯއްޗެއް… ޕިސް ޕިސް މަގޭ ބޭބެ އެކޭ ބުނަން ވެސް ލަދު ގަނޭ… ހޫމް.. ސެޓު ކޮށްދޭން ވީ ދޯ… ނިކަން ރަނގަޅަށް ސެޓު ކޮށްދޭނަމޭ…” އެ ބަސް ތަށް ވީ އާޝާގެ ހިތު ތެރޭގައެވެ. އޭނާއަށް މި އޮތީ ކަމަކާ ލައިގެން ފައެވެ. ބޯ ޖަހާލަމުން އެއްވެސް މައްސަލައެއް ނެތް ކަމަށް ހުޒާމް ގާތު އޭނާ ބުނީ އެތެރެއިން ކަމެއް ރާވާ ލަމުންނެވެ.\nމިއަދަކީ ހުޒާމް އަށް ވިހި އަހަރު ފުރުނު ދުވަހެވެ. މާލެ އައިސް ހުޒާމް މެން އުޅުނީ އާޝާ މެން ގޭގައެވެ. މައުރީން އަށް ގުޅައިގެން ހުޒާމް އޮންނަ ކޮންމެ ފަހަރަކު އާޝާ އައިސް މައުރީން އަށް ވާހަކަ ދަށްކާލަން ދޭތޯ ބުޅަލެއް ހެން ހުޒާމް ކައިރީ އެނބުރި އެނބުރި ހުރެއެވެ. ހަތަރު އަހަރު ފާއިތު ވެގެން ދިޔަ އިރު އޭނާ މަންހާ އާ ގުޅާ ކޮންމެ ފަހަރަކު ހުޒާމް އަށް ވާހަކަ ދަށްކަން ދޭން ޖެހެއެވެ. އެކަމަކު އޭނާ އަށް މައުރީން އާ ވާހަކަ ދަށްކާކަށް ނުދެއެވެ. އެކަމާ ފުރަތަމަ ކޮޅު އާޝާ ޝަކުވާ ކޮށް ހުޒާމް އަށް ވަރަށް ޖެއްސުން ވެސް ކުރިއެވެ. އެކަމަކު ފަހުން ބަސް އަހައިގެން ހުރީ މައުރީން އޭނާ އާ ވާހަކަ ދަށްކާނެ ކަމަށެވެ. ދެތިން ދުވަހަކު މައުރީން އަށް ލަވަ ކިޔައި ދިނުމުގެ ފުރުސަތު ވެސް އޭނާ އަށް ލިބުނެވެ. އެ ދުވަސް ތަކުގައި އާޝާ އަށް ހަމަ ނިދި ވެސް ނުނިދެއެވެ. އުފަލުން ނެވެ. މިއަދު ހުޒާމް ތައްޔާރު ވަމުން އެދަނީ އޭނާގެ ޢާއިލާ އަށް މައުރީން ދަށްކާލުމަށެވެ. މައުރީން މޫނު ބުރުގާ އެޅުވުމަށް ފަހު އޭނާ މައުރީން ގޮވައިގެން ގެއަށް އައީ މަންހާ އެ ގެއަށް އަންނަ ކަން ނޭންގޭ ޙާލު ގައެވެ. އަނެއް ކޮޅުން އާޝާ މަންހާ އާއި ދިމާ ކުރަމުން ދިޔައީ މިއަދު ހުޒާމް އާއި މަންހާގެ ވާހަކަ އެންމެން ގާތު ބުނާނަމޭ ކިޔައިގެން ނެވެ. “ކޮޔާ އޭ… ތި ރީއްޗަށް ހުރެބަލަ އާސާ… ކޮބާތަ އެ ގޮލާ؟” މަންހާ އާޝާގެ އަނގަ ގަދަ ކަމުން ބޮލަށް އުނދަގޫ ވެގެން އާޝާގެ މޫނުމަތީ އެތިފަހަރެއް އަޅުވާލިއެވެ. “ހައެ ހައޭ\nކަލޯ ޓައިޕުތައް ހާދަ ގިނައޭ ޕްޔާރުގެ\nކަމޯން މަންޖެ ޗިލް ދެން ވެލާށޭ ބަންދަރް\nކަލޯ އެ ސޮރު ހަތް ސައިޑުގައި މަންޖެ މެންނޭ\nކަލޯ އެއީ ދެފުށްކެހެރި އެއް ކަން އެނގޭ ހޭ”\nހަމަ ނުޖެހުނަސް އާޝާ ޅެންބައިތަކުން ހުޒާމް އާއި ދިމާލަށް އެއްޗެހި ކިޔާ ލިއެވެ. މަންހާ އަށް ހެވުނު ނަމަވެސް ޙައިރާންވީ ދޮރުން ވަދެގެން އައި ހުޒާމް ފެނުމުންނެވެ. އާޝާގެ އަނގަ ހުޅުވުނީ ހުޒާމްގެ އަތުގައި ހިފަހައްޓައިގެން ހުރި މޫނު ބުރުގާ އެޅި ކުއްޖާ ފެނުމުންނެވެ. އެ ދެމީހުންނަށް އެވަރު ވީއިރު ހުޒާމް އަށް ވާނީ ކިހިނެއް ހެއްޔެވެ. ކުރިމަތީގައި އެ އިނީ މަންހާ އެވެ. އޭނާގެ ހިތުގެ އެއް ފުށެވެ. އަނެއް ފުށް މިހިރީ އޭނާ ގާތު ގައެވެ. މައުރީން އަށް އޭނާ މަންހާ ކިޔައިދޭނީ ކިހިނެއް ހެއްޔެވެ؟ މަންހާ އަށް މައުރީން ކިޔައިދޭނީ ކިހިނެއް ހެއްޔެވެ. ހުޒާމް އަށް ހަތަރު އުދަރެސް ފެނުޖެހުނެވެ. މިއަދު އޭނާ ގެއަށް އެ އައީ މައުރީން ގޭ މީހުންނަށް ކިޔައިދޭށެވެ. އެކަމަކު އޭނާގެ ދެ ފުށް މިއަދު އެންމެންނަށް ފެނިއްޖެއެވެ. ދެފުށްކެހެރި ލޯތްބަކީ ކޮން އެއްޗެއް ކަން އޭނާ އަށް މި އިނގުނީ އަދި ކިރިޔާ އެވެ.\nދުރުގައި މަންޒަރު ބަލަން އިން އާޝާ އިނީ ހިނިގަނޑު ހިފަހައްޓާލައިގެން ނެވެ. އެންމެ ފުރަތަމަ ދުވަހު އޭނާ ހުޒާމް ކައިރީ ބުނި ވާހަކަ ހުޒާމް އަށް އެ އިވުނީ މިއަދު އެވެ. އެއްފަހަރާ ދެމީހުން ދެކެ ލޯބި ވާން އުޅެގެން ވެވޭނީ ލޮތްބެއް ވެސް ނޫނެވެ. ލިބޭނީ ލަނޑެވެ.\nHuvaa. Reeesh dhoonee the stry wass really fun 😂😂😂😂😂😂😂 heehee bali vejje.\nHuzaam ah evee hama rangalhah.👍👍👍👍👍aaashaa thee rangalhu meeheh. Meee ge faraathun lots of love aashaa ah. Manhaa vss maureen vss save kohdhineema. Huzaam kibain\nAssalaamu alaikum kudhinney… Mi othy anehkaa vx kuru vaahaka eh… Mi akee alhugandu ge beybe akashaa vaan ulhey dhe faharin nah v khaassa koh liyunu vaahaka eh … Dhe thin mistake ulheyne… Dhenme edit kohlan vegen beli iru iny up vefa.. Ehn v ma rangalheh nukurevunu… Ekm Unmeedhu kuran alhugandu ge kuryge vaahaka thah fadhain majaa reethi vaahaka akah mi vaahaka vx vaane kamah… N comedy land will be submitted tomorrow ISA… Lots of love from me❣❣❣\nPls stay safe everyone\nAhahaha Zaiiiii 🙋🙋🙋\nHehe Reesh ah vx v hevunu stry Liyamun dhiya gadee vx… Adhi hevey ehnnu Mi Huzam ulhey kairy maureen ah mi vaahaka kiyaidheyn vegen… 🤣Huzam eynee cover vx hoadhaafa 😜 E soru v eheevi mi vahak liyan… Amihlla ah mash hooru v ma foni v thwcheh… Ekm evaru vxesoru nubungney reehchey 😡😡😡😡😡 ekm rangalhu thaa dhw.. Zai ah kamu gossi ehnnu😁😁shukuriyaaa ngey manjjey…. Dhogeh Noon.. Huzam ah evee hama rangalhah… Real life ga vx ehn vaane namą Kon fadha 🤗🤗🤗🤗Aan Aan Aashaa mee rangalhu meehekey… Maureen save kohdhey vaahaka nudhahkkaa 😒 Huvaa mi bunee bungney mi vaahaka kiyaidhiniima vaahaka dhhakkaanamey… Ekm adhi vx nudhahkaa 😡😡😡 adhi eyneenu Aashaa hithun kiyaa than kolhehemaureen furagahuga ey kiyaafa… Aslu ethaa liyunee vx E mauroofaa furagahuga ey… Ekmesoru bunegen mistake huri thw chek kuran dhiniima amihlla lwbi veriyaa ge nan badhalu kohffa ehnu E iny… Reesh kiyanee mauroofaa ey E manje ah 😂😂ekamaaesoru hard vx vaane 🤣🤣🤣\nMaureen ah Varihama Huzam konmme kameh kuriyas… Ehaa nubai golayakah😡😡😡Huvaa mibunii Migey ekakaa vx vaahaka nudhahkka ey… Ekm ehn beybe inge Bitun Reesh aa vaahaka nudhahkka… 😁ekm Mi Huzam gengulhey Male lwbi veriyaa foni bodu kamun aharun naa angain vx bune nulaa 😡😡😡\nStay safe you too\nStay home u 2\nLove u2very much ❣❣❣❣❣❣❣❣❣😂\nsalhi ey salhi ey salhi ey brwww… thii hama ehvana ingey… gadha kamun gos gadha eyy… eyy hama asluvx vrh fakkaa ingey… vrh majaa… kobaa ma buniimennu eii hama firihenunge vahtharey brw… alhey dhogethr ma bunii?? eheviima ey ma foohivanii vx firihenun dheke… mi nayaa dhuniyeyga enme fahun kuraane kamakii miihakaa inun… dhw… ehfaraathuga sideh anehfaraathuga rideh vx bahattafaane mi ulhey firihenun… ann ehennu vaanii hayaai kendifa thibey baeh viyya eii… eyy brw ma dhen kandaalii ey ingey amaa eba govaa roshi fihan annaashoa kiyaafa… miadhuvx mendhuru namaadhu koggen quran kiyevi gothah2gadi iru vandhen foi kiyan ma beyndhii… huvaa mi bunii… ok byee… taa taa dhooniii… vvvvvvvvvvvv lwbiveyyyyyyyyyyyyyyyy ingeyyyyyyyyyyyyyyyyyy\nހަޤީޤީ November 12, 2016\nFeatured ހިތާމަ ބިރުވެރި ކުރުވާހަކަ November 3, 2018\nކުރުވާހަކަ ލޯބި November 5, 2018\nމަޖާ February 23, 2020\nހިތާމަ އެހެނިހެން މަޖާ ލޯބި July 20, 2019\nހިތާމަ ބިރުވެރި އެހެނިހެން މަޖާ ލޯބި August 6, 2020


242 Boatuge Falhuveriaku Covidah Fassivejje — Ihavandhoo.com\nއިހަވަންދޫން މީހަކު ކޮވިޑް-19 އަށް ފައްސިވެއްޖެ\n1 އޮގަސްޓު 20200އެޑްމިން\nޓޫފޯޓޫ ބޯޓު މޮނިޓަރިންގ ހާލަތަށް ގެނެސްފައި. އިހަވަންދޫން ކޮވިޑަށް ފައްސިވެފައިވަނީ މިބޯޓުގެ ފަޅުވެރިއެއް. ފޮޓޯ:އިހަވަންދޫ.ކޮމް\nހއ. އިހަވަންދޫން ކޮވިޑަށް ޓެސްޓު ކުރުމަށް ނެގި ސާމްޕަލެއް ޕޮސިޓިވްވެ، ފުރަތަމަ ފަހަރަށް އިހަވަންދޫ އިން މީހަކު ކޮވިޑަށް ފައްސިވެއްޖެއެވެ.\nއިހަވަންދޫ ކައުންސިލުން ބުނެފައިވަނީ އިހަވަންދޫން ކޮވިޑުގެ އަލާމާތްތައް ފެނިގެން ޓެސްޓު ކުރި މީހެއް ކޮވިޑަށް ޕޮޒިޓިވް ވެފާވާކަމަށެވެ. ޕޮޒިޓިވް ވެފަ ވަނީ މިދިޔަ ހޯމަ ދުވަހުގެރޭ މާލެއިން އިހަވަންދޫއަށް އައި ޓޫފޯޓޫ ބޯޓުގެ ކޭޝިއަރު ކަމަށް މައުލުމާތު ލިބިފައި ވެއެވެ.\nއިހަވަންދޫން މީހަކު ކޮވިޑަށް ފައްސިވުމާއެކު އެޗް.ޕީ.އޭ އިން ވަނީ އިހަވަންދޫ މޮނިޓަރިންގެ ހާލަތަށް ގެނެސް ރަށް އަރާ ފޭބުން މަނާކޮށްފައެވެ.\nއިހަވަންދޫގެ އިތުރުން 242 ބޯޓު ދަތުރުކޮށްފައިވާ ރަށްތަކަކީ ހއ. މާރަންދޫ އާއި ހދ. ވައިކަރަދޫ އެވެ. މި ރަށަށް އެބޯޓުން އެއްވެސް މީހަކު ފައިބާފައި ނުވާކަމަށް މައުލޫމާތު ލިބިފައި ވެއެވެ. އެދެރަށަށް ބޯޓު ދަތުރުކޮށްފައިވަނީ މުދާހިފައިގެންނެވެ.\nމީގެ4ދުވަސްކުރިން މާލެއިން ހއ. ކެލާއަށް ދަތުރުކުރި ސަވާރީ ބޯޓުގެ ކެޕްޓަން އާއި އެބޯޓުން ދަތުރުކުރި އިތުރު9މީހުންވެސް ވަނީ ޕޮޒިޓިވް ވެފައެވެ. މިމީހުން ޕޮޒިޓިވްވުމާއި ގުޅިގެން ހއ. ކެލާ، ހއ. ދިއްދޫ، ހއ. ވަށަފަރު އަދި ހދ. ނޮޅިވަރަންފަރުވަނީ މޮނީޓަރިންގެ ހާލަތަށް އެޗްޕީއޭ އިން ގެނެސްފައެވެ.


Raees ge Vaudhufulhaa Ehgothah Gan, Gahdhoo Rayyithunnah Dhevvumah Govaalaifi ރައީސްގެ ވައުދުފުޅާ އެއްގޮތަށް ގަން, ގައްދޫ ރައްޔިތުންނަށް ދެއްވުމަށް ގޮވާލައިފި – Huvadhoo News Raees ge Vaudhufulhaa Ehgothah Gan, Gahdhoo Rayyithunnah Dhevvumah Govaalaifi Huvadhoo News\nރައީސްގެ ވައުދުފުޅާ އެއްގޮތަށް ގަން, ގައްދޫ ރައްޔިތުންނަށް ދެއްވުމަށް ގޮވާލައިފި\nރައީސުލްޖުމްހޫރިއްޔާ އިބްރާހިމް މުހައްމަދު ޞާލިހުގެ ވައުދުފުޅާ އެއްގޮތަށް ގަން ގައްދޫ ވީހާވެސް އަވަހަށް ރައްޔިތުންނަށް ދެއްވުމަށް އެދި އާދޭހާއިއެކު އެދާއިރާގެ މެމްބަރު އަހުމަދު ޒާހިރު ރައީސުލްޖުމްހޫރިއްޔާގެ ކިބައިން އެދިވަޑައިގެންފިއެވެ.\nގދ.ގައްދޫ އާއި ޖެހިގެން އޮންނަ ފަޅުރަށެއް ކަމަށްވާ ގަން ގައްދޫ ރައްޔިތުންނަށް ދެއްވާނެ ކަމަށް ރައީސުލް ޖުމްހޫރިއްޔާ ވަނީ ވައުދުވެ ވަޑައިގަންނަވާފައެވެ.\nއަހުމަދު ވިދާޅުވިގޮތުގައި ގދ.ގަމަކީ ގައްދޫ ކައުންސިލުގެ އިހުތިސާސްގައި ހިމެނޭ އަގުބޮޑު އެސެޓެއް ކަމަށާއި މާލީ އެތައް ފައިދާއެއް އެރަށުން ލިބޭނެ ކަމަށެވެ. އަދި އެތައް އަހަރެއް ވަންދެން އެރަށް ސަރުކާރުގެ ބެލުމުގައި ދަށުގައި ބާއްވާފައި އޮންނާތީ ގައްދޫ ރައްޔިތުން އެކަމާ ކަންބޮޑުވުން ފާޅުކުރަން އަންނަ ކަމަށް އަހުމަދު ވިދާޅުވިއެވެ.\nސަރުކާރުތައް ބަދަލުވަމުން އައިސް އިބްރާހިމް މުހައްމަދު ސޯލިހުގެ ސަރުކާރުންވެސް އެރަށް ރައްޔިތުންނާއި ހަވާލުކުރާނެ ކަމަށްބުނެ ވަދުވެވަޑައިގެންފައިވީނަމަވެސް މިއަދާ ހަމަޔަށްވެސް އެކަން ނުވެ އޮތްކަން އަހުމަދު ވަނީ ފާހަގަކޮށްފައެވެ. އެހެންކަމުން ވީހާވެސް އަވަހަށް ވައުދު ފުއްދެވުމަށް އަހުމަދު ވަނީ ސަރުކާރުގައި އާދޭސް ދަންނަވާފައެވެ.\nއަހުމަދު އިތުރަށް ފާހަނގަ ކުރެއްވިގޮތުގައި އެރަށް ބޭނުންވެގެން ވަކިބަޔަކު އުޅޭ ކަމަށާއި އެބޭފުޅުން ވާހަކަދައްކަނީ އަމިއްލަ ބޭނުމަށެވެ. އަދި ރައީސުލްޖުމްހޫރިއްޔާ ގަން ގައްދޫ ރައްޔިތުންނަށް ދޭން ވައުދުވެގެން ހުންނެވި ނަމަވެސް ކެބިނެޓް ބޭނުންވަނީ އެހެން ގޮތަކަށް މިކަމުގައި ކަން ކުރުމަށް ކަމަށް އަހުމަދު ވިދާޅުވިއެވެ.\nލާމަރުކަޒީ ޤާނޫނު ތަސްދީގް ކުރައްވައި އެތައް ދުވަހެއް ވެގެންދައިރުވެސް ގައްދޫގެ އިޙްތިސާސްގައި ހިމެނޭ ބައެއް ތަންތަން ގައްދޫއަށް ނުލިބޭކަން އަހުމަދު ފާހަނގަކުރެއްވިއެވެ.\nގދ.ގަމަކީ ދަނޑުވެރިކަމަށް މުއްސަދި ރަށަކަށްވުމާއި ގުޅިގެން ގައްދޫ ރައްޔިތުން ބޭނުންވަނީ އެރަށް ރައްޔިތުންނާއި ހަވާލުކޮށްދެއްވުމަށެވެ.\nމެމްބަރު އަހުމަދު ޒާހިރު ގދ.ގަން ގދ.ގައްދޫ


Vazeefaathakah dhaan huhdha dhookuraanee economic ministry in – Iru\nމޫދަށް ފޭބި ޒުވާނަކު މަރުވެފައި އޮއްވާ ފެނިއްޖެ\nދަތުރުދާ ރަށެއްގެ ގޮތުގައި ފަރުކޮޅުފުށި ހަމަޖައްސައިފި\nވަޒީފާއަށް ނުކުންނަ މީހުންނަށް މާދަމާއިން ފެށިގެން ހުއްދަ ދޫކުރަނީ އިކޮނޮމިކް މިނިސްޓްރީން ކަމަށް ނިންމައިފި އެވެ.\nކޮވިޑް-19 ފެތުރުން ކޮންޓްރޯލް ކުރުމަށް އެޗްޕީއޭ އިން މާދަމާ އިން ފެށިގެން މާލެ ސަރަހައްދުގައި އަޅަން ނިންމާފައިވާ ފިޔަވަޅުތަކާ އެކު ހެނދުނު 8:00 އިން ހަވީރު 4:00 އާ ދެމެދު ބޭރަށް ނުކުމެ އުޅެވޭނީ ހުއްދަ ލިބޭ މީހުންނަށް އެކަންޏެވެ. އަދި އެ ނޫން ވަގުތުތަކުގައި ކާފިއު ހިންގަން ވަނީ ނިންމައިފަ އެވެ.\nމި ނިންމުމާ އެކު ގިނަ ބަޔަކު އަންނަނީ ސުވާލުތައް އުފައްދަމުންނެވެ. އެގޮތުން، ވަޒީފާތަކަށް ދާންޖެހޭ މީހުން ވަޒީފާތަކަށް ދާނީ ކިހިނެއްކަމާއި ހުއްދަ ހޯދަން ކަންތައް ކުރަން ޖެހޭ ގޮތްތަކާ ބެހޭ ސުވާލުތައް ވަނީ ގިނަވެފަ އެވެ.\nއެޗްޕީއޭ އިން އިއްޔެ ބޭއްވި ނޫސްވެރިންގެ ބައްދަލުވުމުގައި ރައީސް އޮފީހުގެ ތަރުޖަމާނު މަބްރޫކު އަޒީޒް ވިދާޅުވީ ފުލުހުންނާއި އިކޮނޮމިކް މިނިސްޓްރީ ގުޅިގެން ވަޒީފާތަކަށް ދާ މިހުންނަށް ހުއްދަ ދޫކުރުމުގެ މަސައްކަތް ކުރާނެ ކަމަށެވެ. އަދި މިހާރު ދޫކޮށްފައިވާ ފާސްތައް ބޭނުންކޮށްގެން ވެސް ވަޒީފާތަކަށް ދެވޭނެ ކަމަށް އޭނާ ވިދާޅުވި އެވެ.\n10 އަހަރުގެ ކުއްޖާ: އެމްބިއުލެންސް ހިދުމަތް ލަސްވި މައްސަލަ ބަލަނީ\n“ވަޒީފާއަށް ނުކުންނަންޖެހޭ ނަމަ ހުއްދަ ހޯދަ ދެވޭނެ. ހުއްދަ ނުލިބޭ ނަމަ ނުޖެހޭނެ ނުކުންނަން. ނުކުންނަން އަންގައިގެން ވެސް ނުވާނެ. އަންގާ ނަމަ މައްސަލަ ވެސް ޖައްސަންވީ،” މަބްރޫކު ވިދާޅުވި އެވެ.


ޑޮކްޓަރުންނާ ބަލިކުއްޖާވެސް ހުރިހާ އުންމީދުތަކެއް ކަނޑާލައި ލައިފް ސަޕޯޓިންގ މެޝިން ނިއްވާލަން ބޭނުންވި! އެކަމަކު ގަދަވެގެން ގެއަށް!\nއެއްވެސް މީހެއްގެ ފުރާނަ ސަލާމަތްކުރުމަކީ ޑޮކްޓަރުންނަށްވެސް ކުރެވޭ ކަމެއް ނޫނެވެ. ޑޮކްޓަރުންނަށް ލިބިފައިވާ ޢިލްމުގެ ބޭނުންކޮށްގެން ކުރެވެނީ މަސައްކަތެވެ. ފުރާނަ ގެންދެވުން ވަނީ ﷲ ތަޢާލާގެ ޙަޟްރަތަށެވެ.\nމީގެ3އަހަރުކުރިން ދުނިޔޭގެ ސަމާލުކަމަށް އައި މިފަދަ އެއް މައްސަލައަކީ އިނގިރޭސިވިލާތުގެ ކުޑަކުއްޖެއްކަމަށްވާ އުމުރުން 14 އަހަރުގެ ރޮބަރޓް ބްރިނަންގެ މައްސަލައެވެ. އޭނާ ހޮސްޕިޓަލަށް ގެންދެވުނީ އާދައިގެ ރޯގާއެއްގެ އަލާމާތްތައް ފެނިގެންނެވެ. ޓެސްޓްތަކުން ފެނުނީ ސްވައިން ފްލޫ ޖެހި އެތެރެހަށީގެ ގުނަވަނަތްކަށްވެސް ބޮޑެތި ގެއްލުންތައް ލިބިފައިވާ ކަމަށެވެ.\n17 ދުވަސް ވަންދެން ޑޮކްޓަރުން ވަނީ ރޮބަރޓް ހޭ ނުއަރުވައި ލައިފް ސަޕޯޓިންގ މެޝިންގައި ބާއްވައިފައެވެ.\nއައިސީޔޫގައި އޮވެ ފަރުވާ ހޯދަމުންދިއައިރު އެއްވެސް އުންމީދެއް ނެތުމުން އޭނާގެ މަންމަ ގާތުގައި ބުނީ އެއްވެސް އުންމީދެއް ދެން ނެތް ކަމަށާއި ލައިފް ސަޕޯޓިންގ މެޝިން ކަނޑައިލުމުގެ ހުއްދައަށް އެދޭ ކަމަށެވެ. އަދި ރޮބަރޓް ވެސް މަންމަ ގާތު ބުނީ މެޝިންގައި ބޭއްވުމުގެ ތަކްލީފް ނުއުފުލައި މެޝިން ހުއްޓާލުމަށެވެ. މަރަކީ ކޮންމެވެސް ދުވަހަކުން ވާންޖެހޭނެ އެއްޗެއް ކަމަށެވެ.\nއެއްވެސް އުންމީދެއް ނެތި ދިއަ ރޮބަރޓް ގަދަވެގެން ގެއަށް ގޮސް މިހާރު ސްކޫލަށް ދެއެވެ. ޑޮކްޓަރުން ބުނަނީ މިއީ ބޭސްވެރިކަމުގައި ފެނުނު އެންމެ އާދައާއި ޚިލާފް އެއް ކަންތައް ކަމަށެވެ. އަދި ސިފަކުރަނީ "މެޑިކަލް މިރެކްލް"އެއްގެ ގޮތުގައެވެ.\nޑޮކްޓަރުން އެންމެ ބޮޑަށް ޙައިރާންވި އެއްކަމަކީ ރޮބަރޓް ގަދަވާން ފެށުމުން އޭނާ ގަދަވިނަމަވެސް ސިކުނޑީގައި މައްސަލަތަކެއް ހުންނާނެކަމަށް ކަނޑައެޅި ކަނޑައެޅުންވެސް ޙަޤީޤަތަކަށް ނުވުމެވެ. އޭނާ ބަލިން ގަދަވިއިރު ޑޮކްޓަރުން ލަފާކުރިވަރަށް އެއްވެސް ނުރަކަލެއް ނެތެވެ.\nހަމަ އެދުވަސްވަރު އިންޑިއާގައިވެސް މިފަދަ ކަމެއް ހިނގިއެވެ. އެއީ\n6 މަހުގެ ކުއްޖަކު މަރުވެއްޖެކަމަށް ޑޮކްޓަރު ބުނުމުން ވަޅުލަން މަސައްކަތް ކުރަނިކޮށް މަރުނުވާކަން އެނގުނެވެ. ޑޮކްޓަރުގެ ބަހަށް ކުއްޖާ ވަޅުލަން އުޅެނިކޮށް މަރުނުވާކަން އެނގުމުން އަލުން ހޮސްޕިޓަލަށް ގެންދިއުމުން ޑޮކްޓަރު ވަނީ ފިލައިފައެވެ.\nއިންޑިއާގެ ޕަޓްނާގައި ހިނގި މިހާދިސާ އާއި ގުޅިގެން ނޫސްތަކުން ބުނެފައިވަނީ ކުއްޖާ ހޮސްޕިޓަލަށް ގެންދިއައީ ހޫނުގަދަވެ ކުއްޖާގެ ހަރަކާތްތައް ހުއްޓުމުން ކަމަށެވެ. އަދި ކުއްޖާ ވަނީ މަރުވެފައި ކަމަށް ޑޮކްޓަރު ބުނުމުން ވަޅުލަން މަސައްކަތްކުރަނިކޮށް ކުއްޖާ ހަރަކާތްކުރަން ފެށީ ކަމަށެވެ.\n"މަރުނުވާ ކަމަށް ޤަބޫލުކުރެވުމުން އަވަސް އަވަހަށް ކުއްޖާ އަލުން ހޮސްޕިޓަލަށް ގެންދިއައީ. މިހާރު ކުއްޖާގެ ޙާލު ރަނގަޅު." ކަމަށްވެސް ބުނެފައިވެއެވެ. މިކަމުގައި އުޅުނު ބައެއް އަވަށްޓެރިން ބުނެފައިވަނީ އެމީހުންނަކީ ފަޤީރުން ކަމަށްވުމުން އެމީހުންގެ ކަންކަމުގައި ޑޮކްޓަރުން ސަމާލުކަން ނުދެނީ ކަމަށެވެ. "ކިތައް މީހުން މިފަދަ މައްސަލަތަކުގެ ސަބަބުން ދިރިއޮއްވައި ވަޅުލެވިފައިވާނެ؟ ކާކު އަހަރެމެންގެ ހާލު ބަލަނީ؟"\nއެކުއްޖާ ވަޅުލެވުނު ނަމަ އެކުއްޖާގެ ކަންކަން ދުނިޔޭގައި ނިމުނީއެވެ. ނަމަވެސް އެކުއްޖާ ދުނިޔޭގައި އުޅެން ﷲ އިރާދަކުރައްވާފައިވުމުން ސަލާމަތްވެވުނީއެވެ.\nއިންސާނުން ވިސްނާނަމަ މިފަދަ އެތައް ކަންތައްތަކެއް ކޮންމެ ދުވަހަކުވެސް ފެންނާނެއެވެ. ނަމަވެސް ރޫޙާނިއްޔަތާއި ދުރުވެވުނުލެއް ބޮޑުކަމުން ލޮލަށް ދައްކަވާ ކަންކަންވެސް ބަލައިގަންނަން އުނދަގޫވަނީއެވެ.\n4 ޖޫން 2022


ވާރކް ސްޓޭޝަން (ފަރުނީޗަރު މޭޒު/ޕާޓިޝަނާއެކު) ހޯދުމަށް\nމި ޓްރައިބިއުނަލަށް ވާރކް ސްޓޭޝަންތަކެއް (ފަރުނީޗަރު މޭޒު / ޕާޓިޝަނާއެކު) ގަތުމަށް ކުރި ނަންބަރު:200-VTR/IU/2016/03 އިޢުލާނާ ގުޅިގެން އެކަށީގެންވާ ވަރަށް ޕްރޮޕޯޒަލް ހުށަހަޅުއްވާފައިނުވާތީ، އެކަމަށް އަލުން ހުޅުވާލަމެވެ.\nވީމާ، މި ތަކެތި ވިއްކުމަށް ޝައުޤުވެރިވާ ފަރާތްތަކުން 2016 ޖޫން 19 ވާ އާދީއްތަ ދުވަހުގެ 11:00 އަށް ގ. ފަތުރުވެހި (މަޓީބިލްޑިންގގެ 03 ވަނަ ފަންގިފިލާ) އަށް ވަޑައިގެން މަޢުލޫމާތު ސާފުކުރެއްވުމަށްފަހު، 2016 ޖޫން 22 ވާ ބުދަ ދުވަހުގެ 11:00 އަށް (މަޓީބިލްޑިންގގެ 03ވަނަ ފަންގިފިލާ) އަށް އަންދާސީހިސާބު ހުށަހެޅުއްވުން އެދެމެވެ.\nއަންދާސީހިސާބު ހުށަހެޅުމުގެ ފުރުޞަތު ދެވޭނީ ހަމައެކަނި މަޢުލޫމާތު ސާފުކުރުމުގެ ބައްދަލުވުމުގައި ބައިވެރިވާ ފަރާތްތަކަށެވެ.\nމި އިޢުލާނާ ގުޅިގެން އިތުރު މަޢުލޫމާތު ސާފުކުރެއްވުމަށް ބޭނުންފުޅުވާނަމަ މި ޓްރައިބިއުނަލްގެ 3308773 ނަންބަރު ފޯނާ ގުޅުއްވުން އެދެމެވެ.\n03 ރަމަޟާން 1437\nޕަބްލިޝްކުރި ތާރީޚު: 09 ޖޫން 2016\nސުންގަޑި: 16 ޖޫން 2016 1100


Mihaaru Beynumee Dhedhaurah Fahu Raees Yameen Verikamugai Bahahtan - Nihan - Vaguthu\nމިހާރު ބޭނުމީ ދެދައުރަށް ފަހު ރައީސް ޔާމީން ވެރިކަމުގައި ބަހައްޓަން – ނިހާން\nމިހާރު ބޭނުމީ ދެދައުރަށް ފަހު ރައީސް ޔާމީން ވެރިކަމުގައި ބަހައްޓަން ކަމަށް ރައްޔިތުން މަޖިލީހުގެ ވިލިމާލެ ދާއިރާގެ މެންބަރު އަދި ޕީޕީއެމްގެ ޕީޖީ ލީޑަރު އަހްމަދު ނިހާން ވިދާޅުވެއްޖެއެވެ.\nނިހާން މިހެން ވިދާޅުވީ ހއ.އިހަވަންދޫގައި ބާއްވަމުންދާ ޕީޕީއެމްގެ ޖަލްސާއެއްގައި ވާހަކަފުޅު ދައްކަވަމުންނެވެ.\nނިހާން ވިދާޅުވީ ޤާނޫނު އަސާސީ އޮތް ގޮތުން ވެރިކަން ކުރެވޭނީ ދެދައުރުގައި ކަމަށާއި ނަމަވެސް އޭނާގެ ވިސްނުމުގައި މިހާރު އަބަދުވެސް ހުންނަނީ ދެދައުރަށް ފަހު ދެން ރައީސް ޔާމީނަށް ވެރިކަމުގައި ހުންނެވޭނެ ގޮތެއް ހޯދާނީ ކިހިނެއްތޯ ކަމަށެވެ.\n"އަޅުގަނޑު ކޮންމެ ދުވަހަކު ވެސް ވިސްނަން މިކަމާއި މެދު. އިރާދަ ކުރެއްވިއްޔާ އެކަން ވާނެ މަގެއް ފެންނާނެ." ނިހާން ވިދާޅުވިއެވެ.\nނިހާން މިރޭ ވެސް ވިދާޅުވީ ދެން ރާއްޖޭގެ ތަރައްޤީ މިނާނެ މިންގަނޑަކަށް ވެގެން ދާނީ "ޔާނު ސްޕީޑް" ކަމަށެވެ.\nރައީސް ޔާމީންގެ ސަރުކާރާއި ރައީސް ނަޝީދުގެ ސަރުކާރުގެ ތަފާތު ބަޔާން ކޮށްދެއްވަމުން ނިހާން ވިދާޅުވީ ރައީސް ޔާމީންގެ ސަރުކާރުން އިހަވަންދޫގައި އެކަނި ވެސް 14 މަޝްރޫޢު ހިންގަވައިފި ކަމަށާއި ނަމަވެސް އޭގެ ކުރީ ސަރުކާރަށް އިހަވަންދޫގައި ހިންގުނީ އެންމެ ތިން މަޝްރޫޢު ކަމަށެވެ.\nނިހާން ވިދާޅުވީ މިރޭ އިހަވަންދޫގައި ޕީޕީއެމްގެ ޖަލްސާއެއް ކުރިއަށް ދާއިރު މެޑަމް ފާތުން ކޮޅުމަޑުލަށް ވަޑައިގެން ކެމްޕޭން ކުރައްވާއިރު ރައީސް ޔާމީން ގެންދަވަނީ ހިކުމަތްތެރިކަމާއި އެކު ގައުމު ހިންގަމުން ކަމަށެވެ.\nއެމްޑީޕީން މަހުލޫފަށް ދިނީ ކެހިވެރި ލަނޑެއް - ނިހާން\nނިހާންގެ އެދުމެއް މަހްލޫފަށް: މަކަރުވެރި އެމްޑީޕީ ދޫކޮށް ރައްޔިތުންގެ ފަޅިއަށް ބަދަލުވޭ\nއޭޕްރީލް 26, 2018 22:42\nރަނގަަޅު ޙިޔާލެތް ތާއިދް\nއޭޕްރީލް 26, 2018 22:43\nއެހެންވީޔާ ހާލަތުލް ޟަރޫރާދޯ\nއޭޕްރީލް 26, 2018 22:44\nތިޔަކަހަލަ މީހަކު ވެރިކަމުގަ ބެހެއްޓުމުގެ ބޭނުމެެއްނެތް\nއޭޕްރީލް 26, 2018 22:49\nނިހާނު ތިޔައޭ ދައްކާ ވައްތަރުގެ ވަަހަކަ އެއް ނޫނެއްނުން؟\nއޭޕްރީލް 26, 2018 22:54\nއަހާ...! އަދިކިރިޔާ ޕޮއިންޓަށް ތިއާދެވުނީ. !!!!\nއޭޕްރީލް 27, 2018 00:54\nރަނގަޅު... އަދި ކިރިޔާ ޕޮއިންޓަށް އާދެވުނީ... ރައްޔިތުން ދެން ފިއްތާލާ\nއޭޕްރީލް 26, 2018 23:43\nމިހާރު ތިއުޅެނީ ގޯސްހަދަން!\nނިހާނު ކުރިމަތިލާން ވީ އޭ\nއޭޕްރީލް 27, 2018 00:04\nތިކަމަށް އަހަރެންވެސް ތާއީދު\nއޭޕްރީލް 27, 2018 01:46\nޤާނޫނު އަސާސީ އާއި ހިލާފު ވާހަކަ މިހާރު ތި ދައްކަނީ.. މިގައިމުގައި އެބަތިބި ރައީސް ކަން ކުރޭވެނެ ގާބިލްކަން ހުރި އެ އުއްމީދުގައި ތިބި މީހުން. އެފަދަ މީހުންގެ އުއްމީދުގައި ކޮޅުފައިން ނުޖަހާ. ނިހާނު މެންނަށް ވަރަށް ކަމުދާނެ އަަބަދުވެސް ގިނަ ދުވަހު އެކަކު ވެރިކަމުގައި ހުރުން. ނިހާނުގެ ދަރިފުޅުގެ އުއްމީދުތަކުގައި ކޮޅުފައިން ޖަހާ ޔާމީނުް ފަހަތުން އެލި ގަނެގެން އުޅެން މޮޅު ވާހަކަ ދައްކަނީ.. ނިހާނު އާއި އަދުރޭ 2019 މާރޗްގެ ފަހުން މަޖިލިހުން ނުފެންނާނެ އިރާދަކުރެއްވިއްޔާ. ދެން ކޮންމެވެސް މިނިސްޓްރީ އެއްގެ ކޯޑިނޭޓަރަކަށް ފެނިދާނެ.\nއޭޕްރީލް 27, 2018 04:50\nސާބަހޭ ނިހާނޫ، ކަލެއަށް ތިކަން ވާނެ ، ތިގޮތަށް ވާހަކަދައްކައިގެން މިހާރު އުޅެވޭނީ\nއޭޕްރީލް 27, 2018 05:46\nޙޫ ހޫ ފަޅާ އަރަނީ.. މުޅި އުމުރަށް ވެރިކަމުގާ ބެހެއްޓޭ ގޮތެއް އޮތްތޯ ބަލަންވީނުން??\nއޭޕްރީލް 27, 2018 06:34\nފަޅާއަރާނެ ވެރިކަން ބަދަލުވެއްޖެޔާ ދޯ ނިހާނު އެހެންވެގެން އެހެން އެކިޔަނީ\nއޭޕްރީލް 27, 2018 07:34\nމުޅިއުމުރައް މަރުވަންދެންވެސް ބަހައްޓާ.. ވެރިކަމާހެދި ބޫތުކައިފަ ތިތިބީ\nކަލޭ ބަނޑައްޖެހިދާނެ ވިއްޔާ އޭނަ ވެރިކަމުގަ ނެތީމަ އެހެންވީމަ ކޮންމެހެންވެސް ބަހައްޓަން ޖެހޭނެ..\nއޭޕްރީލް 27, 2018 07:47\nއޭޕްރީލް 27, 2018 08:07\nރައީސް ޔާމީން އަށް 2023 ގެ ފަހުން ޖާގަ ދޭން ޖެހޭނެއެވެ. އެކަން ކުރެވޭނެ ގާނޫނު އަސާސީ އަށް ބަދަލު ކޮށްގެން ނަމަވެސް. ރާއްޖޭގެ އިގްތިސާދު އިންޑިއާގެ އިގްތިސާދުގެ މައްޗަށް ކުރި ހޯދަން ބޭނުން ނަމަ ރައީސް ޔާމީން އަށް އަދި އިތުރަށް 25 އަހަރުގެ އެއް ދައުރު ދޭން ޖެހެއެވެ. ރާއްޖޭގެ ގާނޫނު އަސާސީ އަށް ގެންނަންވީ ބަދަލަކީ އެއީ ރާއްޖޭގައި ވެރިކަން ކުރެވޭނީ ރައީސް އަކަށް އެންމެ ދައުރަކު ކަމަށާއި އެގޮތުން 30 އަހަރުގެ އެންމެ ދައުރެއް ކަމަށް ރާއްޖޭގައި އޮންނާނީ. ކޮން ދެ ދައުރެއްތޭ 30 އަހަރުގެ އެއް ދައުރު ވެރިކަން ކުރީމާ ދެން އެނިމުނީ އެވެ. ދެން އެެހެން ކެންޑިޑޭޓަކަށް އަނެއް 30 އަހަރުގެ ފުރުސަތު ދޭންވީއޭ. ގައުމެއް ބިނާ ކުރެވޭނީ 30 އަހަރު ދުވަހު ބުރަ ކޮށް މަސައްކަތް ކޮށްގެންނޭ ބިކޮޒް އިންސާނަކަށް ވެސް އޭނާ އުމުުރުގައި ކިރިޔާ ޕީއެޗްޑީ ހަދާ ނިމި އަދި ރަނގަޅު ދިރިއުޅުމެއް ފަށަން އެބަނަގައޭ 35 އަހަރު. އެހެން ކަަމަށް ވާނަމަ މިކަން ވެސް އޮންނަން ޖެހޭނީ މިހެންނެވެ.\nއޭޕްރީލް 27, 2018 08:09\nނިހާނޫ ތިހެން ބުނާއިރު ނިހާނުއަށްވެސް އެގޭނެ ތިޔަ ޔާމީނެއް ދެން މިޤައުމުގެ ރައްޔިތުން ބަލައެއް ނުގަންނާނެ ކަން\nއޭޕްރީލް 27, 2018 08:10\nރާއްޖެ ލިޓިލް ސިންގަޕޯރ އަށް ހަދަން ބޭނުން ނަމަ ރައީސް ޔާމީން އަށް 2023 ގެ ފަހުން ވެސް ފުރުސަތު ދޭން ޖެހޭނެއެވެ. މިއަންނަ ދައުރުގައި ރައީސް ޔާމީން އަށް ވެރިކަން ލިބިެއްޖެނަމަ މާލެ ސަރަހައްދުގައި އިންޑަސްޓްރިއަލް ޕާރކްސް ތައް ހެދޭނެ ގުޅިފަޅު ހިއްކާ އަދި ތިލަފުށި ފަޅު އެއްކޮށް ހިއްކާލާ މާލެ ސަރަހައްދުގައި ވިޔަފާރި ކުރާ އަމިއްލަ ހުރިހާ ކުންފުނި ތަކަށާއި އަދި ސަރުކާރުގެ ހުރިހާ މިނިސްޓްރީ ތަކަށާއި އަދި ކުންފުނި ތަކަށް ގުޅިފަޅުންނާއި ތިލަފުށިން ކޮންމެ ތަނަކަށް އަކަފޫޓަކަށް މަހަކު 1 ރުފިޔާ ސަރުކާރަށް ދައްކާ ގޮތަށް ކޮންމެ ކުންފުންނަކަށް 10 ހާސް އަކަފޫޓްގެ ބިން 100 އަހަރަށް ކުއްޔަށް ދޭނީއެވެ. އެއިރުން ދެން އެފަދަ ބިމެއްގައި ކޮންމެ ކުންފުންނަަކަށް ވަރުގަދަ އިންޑަސްޓްރިއަލް ވިޔަފާރި އެއް ފެށޭނެ އަދި އެގޮތުން ކުއްޔަށް ދޭ ބިން ތަކުގެ އަދަދު މަތިކުރާނީ ސަރުކާރުން 1000 ބިލިއަން އަކަފޫޓް ކުއްތަށް ދޭން. އެއިރުން މަހަކު 1 ޓްރިލިއަން ރުފިޔާ ބިމުކުލީގެ ގޮތުގައި ސަރުކާރަށް ލިބޭނެ. ދެން ޖީއެސްޓީ އުވާލާނީ.\nއޭޕްރީލް 27, 2018 08:17\nރައީސް ޔާމީން އަށް ދެ ދައުރަށް ވުރެން ގިނަ ދައުރު ވެރިކަމުގައި ހުރެވޭ ގޮތަށް ޕީޕީއެމް އިން ފިކުރު ގެންގުޅޭނަމަ ފުރަތަމަ ވެސް އެބަޖެހޭ މަޖްލީހަށް މެމްބަރުން އިންތިޚާބު ކުރެވޭނެ ގޮތުގެ ގައިޑްލައިނެއް އެކުލެވޭ ގާނޫނެއް މަޖްލީހުގެ ތެރޭން ފާސް ކުރަން. އެގޮތުން ފާސް ކުރާ ގާނޫނުގައި ހިމަނަންވީ މަޖްލީހަށް ކުރިމަތި ލެވޭނީ ސިޔާސީ ޕާރޓީ ތަކުގެ ޕްރައިމަރީން ހޮވޭ ކެންޑިޑޭޓުން ކަމަށާއި އެގޮތުން ޕްރައިމަރީ ބާއްވަން ޖެހޭނީ އިލެކްޝަންސް ކަމިޝަން ގެ ބެލުމުގެ ދަށުން ކަމަށް. އަމިއްލަ ގޮތުން ވާދަ ކުރާ ކެންޑިޑޭޓަކު ނަމަ ދާއިރާގައި ތިބި ނޮން ޕާރޓީ މެމްބަރުންގެ ދެބައިކުޅަ އެއްބަޔަށް ވުރެން ގިނަ މީހުންގެ ސޮޔާއި ފިންގަރ ޕްރިންޓް އާއި އައި ޑީ ކޮޕީ ހުށައަޅަން ޖެހޭނެ ކަމަށް. މިގޮތުން ޕާރޓީ ތަކުގައި ނުހިމެނޭ މެމްބަރުންގެ އަދަދު ވާން ޖެހޭނީ ދާއިރާ ތަކުގައި ތިބި ވޯޓް ލާ ސިޔާސީ ޕާރޓީ ތަކުގެ މެމްބަރުންގެ ޖުމްލަ އަދަަދުގެ ދެބައި ކުޅަ އެއްބަޔަށް ވުރެން މަދު ނޫން އަދަދަކަށް. އެއިރުން މިކަން ކާމިޔާބު ވާނެ. ޖަސްޓް ޕްލޭންވެލް. ދީސް އާރ ދަ ތިންގްސް އައި ގޮޓް އިން މައި މައިންޑް. ވިޝް އިޓް ކުޑް ހެލްޕް އޭޒް އަ ހިންޓް..\nއޭޕްރީލް 27, 2018 08:56\nތިކަންއޮންނާނީ ނިހާންމަލަކަލްމަވްތު ބޭނުންފުޅުވާގޮތަކަށް؟!\nއޭޕްރީލް 27, 2018 09:43\nތީ ވަރަށްފައްކާ ނިންމުމެއް ފުރިހަމައަށް ތާއީދު.


މާލޭ ސިޓީ ކައުންސިލުގެ އިދާރާއަށް ދެ ސާވަރ ހޯދުމަށް ބޭނުންވެގެން ކުރި މިއިދާރާގެ ނަންބަރު :IUL)425-CB/1/2014/216)ފ(04 ނޮވެންބަރު 2014) އިޢުލާނާ ގުޅިގެން ބިޑް ހުށަހެޅުމަށް ހާޒިރުވި ފަރާތްތަކުގެ އަދަދު މަދުކަމަށް ފެންނާތީ އެއިޢުލާން ބާޠިލުކޮށް، އަލުން އިޢުލާންކުރަމެވެ.\nބިޑް ހުށަހަޅުއްވާނީ ބަންދުކޮށްފައިވާ ސިޓީއުރައެއްގައެވެ. ސިޓީއުރައިގެ ބޭރުގައި މި އިޢުލާން ނަންބަރު ލިޔެވިފައި އޮންނަންވާނެއެވެ. ކަނޑައެޅިފައިވާ ގަޑިއަށް މައުލޫމާތު ސާފުކުރަން ހާޒިރުނުވާ ފަރާތްތަކާއި، ގަޑިޖެހިގެން ބިޑް ހުށަހަޅަން ހާޒިރުވާ ފަރާތްތަކުގެ ބިޑް ބަލައެއްނުގަނެވޭނެއެވެ.\nސުންގަޑި: 30 ޑިސެންބަރު 2014 1400


ބ. ފުނަދޫއާއެކު އިފުރު އެއާޕޯޓާއި ރިސޯޓް އެއް ބިލިއަން ރުފިޔާއަށް ވިއްކާލަނީ – Haftha\nTue, 24 November, 2020, 5:59 pm\nއިފުރު އެއާޕޯޓް އޮންނަ އިފުރު --- ފޮޓޯ: ޓްރެވަލް ޑެއިލީ މީޑިއާ\nރ. އިފުރު އެއާޕޯޓާއި އެރަށުގައި ތަރައްގީކޮށްފައިވާ ރިސޯޓް 65 މިލިއަން ޑޮލަރު (އެއް ބިލިއަން ދިވެހި ރުފިޔާ) ވިއްކާލަން އިއުލާނުކޮށްފި އެވެ.\nއިފުރު ރިސޯޓް ހިންގާ ދަ ސްމޯލް މޯލްޑިވްސް އައިލެންޑް ކޯ (ޓީއެސްއެމްއައި) އިން އެ ދެ ޕްރޮޕަޓީ ވިއްކާލަން ފުރަތަމަ އިއުލާންކުރީ މިއަހަރުގެ މެއި މަހުގެ ތެރޭގަ އެވެ. އެފަހަރު އަގެއް އިއުލާންކޮށްފައެއް ނުވެ އެވެ.\nބޭރުގެ މެގަޒިނެއް ކަމަށްވާ ދަ ސީއީއޯ މެގަޒިންގައި ބުނެފައިވާ ގޮތުގައި އިފުރު އެއާޕޯޓާއި ރިސޯޓްގެ އިތުރުން އެ އިންވެސްޓްމަންޓާއެކު ރިސޯޓް ހަދަން ދީފައިވާ ބ. ފުނަދޫ ވިއްކާލާނީ 50 އަހަރުގެ މުއްދަތަށެވެ.\nގާތްގަނޑަކަށް 56.52 ހެކްޓަރުގެ ސަރަހައްދެއްގައި ތަރައްގީކޮށްފައިވާ އިފުރު ރިސޯޓަކީ ފަސް ތަރީގެ 150 ވިލާ ހިމެނޭ ރިސޯޓެކެވެ. އެތަނުގެ ބެޑް ކެޕޭސިޓީއަކީ 300 އެވެ. އަދި އެތަނުގައި ހަ ރެސްޓޯރެންޓާއި ބާ ހިމެނެ އެވެ.\nބ. ފުނަދޫ އަކީ 11.69 ހެކްޓަރުގެ ރަށެކެވެ. ރިސޯޓެއްގެ ގޮތުގައި ތަރައްގީ ކުރަން ނިންމާފައިވާ އެ ރަށް ވިއްކާލަނީ ރިސޯޓް ތަރައްގީކުރަން ހަދާފައިވާ ކޮންސެޕްޓާ ވެސް އެކު އެވެ. ކޮންސެޕްޓުގައިވާ ގޮތުން އެރަށުގައި ތަރައްގީކުރަނީ 90 ވިލާގެ ރިސޯޓެކެވެ.\nއަމިއްލަ ފުށިވެސް ހިންގާ ޓީއެސްއެމްއައިސީ އަކީ ކޯސްޓްލައިން ހޮޓެލްސް އެންޑް ރިސޯޓްސްގެ ރިސޯޓު މެނޭޖުމެންޓު ކުންފުންޏެވެ. އެތަނުން ތަރައްގީކޮށް 2015 ވަނަ އަހަރު ހުޅުވާފައިވާ އިފުރު އެއާޕޯޓް މިހާރު ހިންގަނީ ގައުމީ އެއާލައިން މޯލްޑިވިއަން ހިންގާ އައިލެންޑް އޭވިއޭޝަނުންނެވެ.